
Budskab  fra  Det  øverste  Præsidentskab 


Harmoni 
i  ægteskabet 

af  Præsident  Spencer  W.  Kimball 


E, 


it  rent,  lykkeligt  og  succesrigt 
ægteskab  er  sandelig  det  vigtigste  mål 
for  ethvert  normalt  menneske.  Ægte- 
skab er  måske  den  allervigtigste  af  alle 
beslutninger  og  har  de  videstrækkende 
virkninger,  for  det  drejer  sig  ikke  alene 
om  den  øjeblikkelige  lykke  men  også  om 
evig  glæde.  Det  indvirker  ikke  alene  på 
de  to  pågældende  mennesker,  men  også 
på  deres  familier  og  især  på  deres  børn 
og  børnebørn  ned  gennem  mange 
generationer. 

Når  man  skal  vælge  en  livsledsager  og  en 
ledsager  for  evigheden,  må  man  foretage 


den  mest  omhyggelige  planlægning, 
udvise  megen  omtanke  og  bede  og  faste 
for  at  sikre,  at  netop  denne  afgørelse 
bliver  rigtig.  I  et  godt  ægteskab  må  der 
være  enhed  såvel  i  tanke  som  i  følelser. 
Mange  tv-stykker,  romaner  og  noveller 
ender  med  ægteskab.  ,,Og  de  levede 
lykkeligt  sammen."  Vi  har  lært  at  forstå, 
at  selve  vielsen  ikke  bringer  lykke  og  et 
vellykket  ægteskab.  Lykke  kommer  ikke 
ved  at  trykke  på  en  knap,  sådan  som  det 
elektriske  lys.  Lykke  er  en  sindstilstand 
og  kommer  indefra.  Den  må  fortjenes. 
Den  kan  ikke  købes  for  penge.  Den  kan 


1 


ikke  erhverves,  uden  at  der  må  ydes 
gengæld. 

Nogle  tænker  på  lykke  som  et 
udadvendt  liv  i  lediggang,  luksus  og 
spændende  oplevelser.  Men  et  sandt 
ægteskab  er  baseret  på  en  lykke,  der 
kommer  af  at  give,  at  yde,  at  dele  med 
andre,  at  ofre  noget  og  være  uselvisk. 
To  mennesker,  der  kommer  fra 
forskellige  miljøer,  vil  hurtigt  efter 
vielsen  opdage,  at  de  står  over  for 
realiteter.  De  må  påtage  sig  opgaver  og 
nye  forpligtelser.  Nogle  personlige 
friheder  må  ofres,  og  der  må  foretages 
mange  uselviske  tilpasninger. 
Man  opdager  meget  hurtigt  efter 
brylluppet,  at  ægtefællen  har  svagheder, 
som  man  ikke  tidligere  har  lagt  mærke 
til.    De  dyder,   som  under  forlovelsen 


bestandigt  fremhævedes,  bliver  nu 
mindre  betydningsfulde,  og  de  svaghe- 
der, som  forekom  små  og  ubetydelige  i 
forlovelsestiden,  vokser  nu  til  anselig 
størrelse.  Så  er  tiden  inde  for  forstående 
hjerter,  for  selvvurdering  og  for  sund 
fornuft,  overvejelse  og  planlægning. 
Ofte  er  man  uvillig  til  at  foretage  de 
nødvendige  økonomiske  til  pasninger. 
Nogle  unge  kvinder  kræver  luksus.  Som 
følge  deraf  forlader  de  hjemmet,  hvor 
deres  pligter  ligger,  for  at  jage  efter 
professionel-  eller  forretningskarriére. 
Når  begge  ægtefæller  arbejder,  kommer 
der  konkurrence  snarere  end  samarbej- 
de ind  i  familien.  To  trætte  arbejdere 
vender  hjem  med  spændte  nerver, 
individuel  stolthed,  øget  afhængighed, 
og  så  opstår  misforståelser. 


Ægteskabet  kan  være  en  svær  opgave, 
og  uharmoniske  og  frustrerede  ægteska- 
ber er  almindelige.  Alligevel  er  virkelig, 
vedvarende  lykke  mulig.  Ægteskab  kan  i 
højere  grad  blive  en  skønnere  oplevelse, 
end  den  menneskelige  tanke  kan 
forestille  sig.  Det  er  noget,  der  kan  opnås 
af  et  hvilket  som  helst  par,  ethvert 
menneske.  Mens  enhver  ung  mand  og 
enhver  ung  kvinde  vil  gøre  sig  al  umage 
for  og  bede  om  at  finde  en  partner,  med 
hvem  livet  kan  blive  mest  muligt 
harmonisk  og  smukt,  er  det  dog  en 
kendsgerning,  at  næsten  enhver  god 
mand  og  enhver  god  kvinde  kan  opnå 
lykke  og  et  succesrigt  ægteskab,  hvis 
begge  er  villige  til  at  betale  prisen. 
Der  findes  en  aldrig  svigtende  formel, 
der  garanterer  ethvert  par  et  lykkeligt  og 


evigt  ægteskab.   Men  som  ved  enhver 

formel    må    hovedingredienserne    ikke 

udelades  eller  begrænses.   Udvægeisen 

før  forlovelsen  og  den  vedvarende  bejlen 

efter  bryllupsceremonien  er  lige  vigtige. 

Men  de  er  ikke  vigtigere  end  ægteskabet 

selv.    Dets   succes   afhænger   af  begge 

partnere. 

Meget  synes  at  afhænge  af  økonomiske, 

sociale,  politiske  og  andre  situationer; 

men  først  og  fremmest  afhænger  det  af 

de  to  ægtefæller,  som  altid  kan  gøre 

deres  ægteskab  succesfyldt  og  lykkeligt, 

hvis  de  er  fast  besluttede  derpå,  uselviske 

og  retskafne. 

Formlen  er  ganske  enkel: 

For  det  første  må  man  have  den  rigtige 

indstilling  til  ægteskab.  Hver  må  prøve 

at  finde  en  ægtefælle,  som  er  mest  muligt 


perfekt  på  alle  de  områder,  der  betyder 
noget  for  den  pågældende. 

For  det  andet  må  der  være  stor 
uselviskhed  tilstede.  Alt  må  gøres  til 
bedste  for  familien. 

For  det  tredie  må  der  bestandigt  udvises 
opmærksomhed  og  gives  udtryk  for 
hengivenhed,  venlighed  og  omsorg  for 
at  vedligeholde  og  øge  kærligheden. 
For  det  fjerde  må  Herrens  befalinger, 
sådan  som  de  er  forklaret  i  Jesu  Kristi 
evangelium,  fuldstændigt  efterleves. 
Med  disse  ingredienser  rigtigt  blandet  og 
i  bestandig  funktion,  er  det  temmelig 
umuligt  at  lykken  vil  forsvinde,  at 
misforståelser  vil  blive  hængende  eller  at 
ægteskabet  vil  gå  i  stykker. 

De,  der  tænker  på  at  gifte  sig,  må  forstå, 
at  ægteskab  betyder  ofre,  ligedeling  og 
også  en  begrænsning  af  nogle  personlige 
friheder.  Det  betyder  langvarig,  vanske- 
lig sparsommelighed.  Det  betyder  børn, 
som  forårsager  økonomiske  byrder, 
ekstra  arbejde,  omsorg  og  bekymringer. 
Men  det  betyder  også  den  mest 
dybtgående  og  dejligste  af  alle  følelser. 
Før  brylluppet  er  enhver  så  nogenlunde 
fri  til  at  komme  og  gå,  som  han  lyster,  at 
arrangere  og  planlægge  sit  liv,  som  det 
synes  bedst,  at  træffe  alle  beslutninger 
med  sig  selv  som  midtpunkt.  Elskende 
bør,  før  de  indgår  ægteskab,  forstå,  at  de 
begge  bogstaveligt  og  fuldtud  må 
acceptere,  at  denne  nye,  lille  families 
bedste  altid  må  gå  forud  for  begge 
ægtefællers  interesse  og  personlige 
fordel.  Enhver  afgørelse  må  tage  i 
betragtning,  at  der  er  to  eller  flere,  der 
påvirkes  deraf.  Når  hustruen  står  over 
for  større  afgørelser,  må  hun  overveje 
den  indvirkning  de  vil  få  på  forældrene, 
børnene,  hjemmet  og  deres  åndelige  liv. 
Mandens  valg  af  stilling,  hans  sociale  liv, 
hans  venner,  enhver  af  hans  interesser 
må  nu  overvejes  i  lys  af,  at  han  kun  er  en 
del  af  en  familie  og  at  gruppens  helhed 
må  tages  i  betragtning. 
Et  ægteskab  vil  måske  ikke  altid  være 
nemt  og  begivenhedsløst,  men  det  kan 


også  være  fyldt  med  fred.  Et  par  kan 
opleve  fattigdom,  sygdom,  skuffelse, 
fejlslagne  forhåbninger  og  endog 
dødsfald  i  familien,  men  selv  alt  det  vil 
ikke  berøve  dem  deres  fred.  Ægteskabet 
kan  være  vellykket  så  længe  selviskhed 
ikke  viser  sig.  Vanskeligheder  og 
problemer  giver  bedre  sammenhold 
mellem  forældrene,  hvis  de  ellers  er 
fuldstændig  uselviske.  Under  depressio- 
nen i  1930-erne  i  Amerika  faldt 
skilsmisseprocenten  betydeligt.  Fattig- 
dom, fejlslagne  forhåbninger  og  skuffei- 
de   binder    forældre    sammen. 


ser 


Modgang  kan  sammentømre  forhold, 
som  fremgang  kan  ødelægge. 
Fuldstændig  uselviskhed  kan  med 
sikkerhed  frembringe  en  anden  faktor  i 
et  vellykket  ægteskab.  Hvis  de  begge 
bestandigt  søger  den  andens  interesser, 
behageligheder  og  lykke,  vil  den 
kærlighed,  der  udspringer  af  forelskelse 
og  fasttømres  i  ægteskab,  vokse  til 
mægtige  proportioner. 
For  at  blive  virkelig  lykkelig  i 
ægteskabet  må  man  trofast  rette  sig  efter 
Herrens  befalinger.  Ingen,  hverken  enlig 
eller  gift,  har  nogen  sinde  været 
ubegrænset  lykkelig,  med  mindre  han 
var  retskaffen. 

Den,  som  kender  mønsteret  for  et 
religiøst  liv  og  en  dyb  religiøs 
overbevisning,  kan  aldrig  blive  lykkelig, 
sålænge  han  er  passiv  i  kirken.  Passivitet 
er  ødelæggende  for  ægteskabet. 
Ægteskabet  er  indstiftet  af  Gud.  Det  er 
ikke  blot  en  social  institution.  Uden  et 
korrekt  indstillet  og  vellykket  ægteskab 
kan  man  aldrig  ophøjes.  Læs  Herrens 
ord  om,  at  det  er  rigtigt  og  korrekt  at 
blive  gift. 

Hvis  to  mennesker  elsker  Herren  mere 
end  deres  egen  tilværelse  og  derefter 
elsker  hinanden  mere  end  deres  eget  liv 
og  arbejder  sammen  i  fuldstændig 
harmoni  med  det  evangeliske  program 
som  deres  grundelement,  er  de  sikre  på 
at  få  denne  store  lykke. 
Når  en  mand  og  hustru  ofte  besøger  det 
hellige  tempel,  knæler  sammen  i  bøn  i 


deres  hjem  med  deres  børn,  sammen  går 
til  deres  religiøse  møder,  lever 
fuldstændigt  rent  -  mentalt  og  fysisk  -  så 
alle  deres  tanker  og  ønsker  og  kærlighed 
altsammen  koncentreres  om  deres 
ægtefælle,  og  hvis  begge  arbejder 
opbyggelsen  af  Guds  rige,  så  vil  det 
resultere  i  lykke. 

Herren  sagde:  „Du  skal  elske  din  hustru 
af  hele  dit  hjerte  og  holde  dig  til  hende  og 
ingen  anden."  (L&P.  42:22) 
Det  betyder  nøjagtigt  det  samme,  som  at 
„du  skal  elske  din  mand  af  hele  dit  hjerte 
og  holde  dig  til  ham  og  ingen  anden." 
Lejlighedsvis  ser  vi  mennesker,  der 
vedbliver  at  holde  sig  til  deres  mor  og 
deres  far  og  deres  venner.  Somme  tider 
vil  mødre  ikke  opgive  det  hold,  de  har  på 
deres  børn,  og  mænd  og  kvinder  går  til 
deres  mødre  og  fædre  for  at  få  råd  og 
vejledning  og  for  at  betro  sig,  hvor  det 
for  det  meste  burde  ske  til  ægtefællen. 
Og  alle  intimiteter  burde  holdes 
hemmelige  og  bevares  private  over  for 
andre. 

Jeres  ægteskabsliv  bør  være  uafhængigt 
af  jeres  forældre.  Elsk  dem  mere  end 
nogen  sinde.  Glæd  jer  over  deres  råd. 
Påskøn  samkvemmet  med  dem.  Men  lev 
jeres  eget  liv,  lad  jer  styre  af  jeres  egne 
beslutninger,  af  jeres  egne  overvejelser 
under  bøn,  efter  at  I  har  modtaget  råd 
fra  dem,  som  bør  give  dem.  „At  holde 
sig  til"  betyder  ikke  bare  at  bo  i  samme 
hjem.  Det  betyder  at  holde  sig  nær  til 
hinanden,  at  holde  sammen  i  tykt  og 
tyndt: 

„Derfor  er  det  lovligt,  at  ...  de  to  skal 
blive  eet  kød,  for  at  jorden  kan  opfylde 
formålet  med  dens  skabelse  og  blive 
fyldt  med  det  bestemte  antal  mennesker 
i  overensstemmelse  med  deres  skabelse, 
før  verden  blev  til."  (L&P.  49:16-17) 
Brødre  og  søstre,  må  jeg  sige,  at  dette  er 
Herrens  ord.  Det  er  meget,  meget 
alvorligt,  og  der  er  ingen,  som  bør 
argumentere  med  Herren.  Han  skabte 
jorden;  han  skabte  menneskene.  Han 
kender     forholdene.      Han     bestemte 


programmet,      og      vi      er      hverken 

intelligente    eller    smarte    nok    til    at 

argumentere  ham  ud  af  disse  vigtige 

forhold.  Han  ved,  hvad  der  er  rigtigt  og 

sandt. 

Vi  beder  jer  tænke  over  dette.  Vær  sikre 

på,  at  jeres  ægteskab  er  rigtigt.  Vær  sikre 

på  at  jeres  liv  er  rigtigt.  Vær  sikre  på,  at 

jeres  del  af  ægteskabet  udføres  og  leves 

retteligt. 

(Fra  en  tale  holdt  den  7.  september  1976  på 

Brigham  Young  University.) 

Den  rette  anvendelse  af 
Herrens  navn. 

af  Joseph  Fielding  Smith 

Der  gives  naturligvis  anledninger, 
hvor  det  er  helt  rigtigt  at  anvende 
Guddommens  navn.  Herren  har  givet 
os  sådanne  eksempler  i  velsignelsen  af 
nadveren  og  dåbens  ordinans. 
Det  samme  gælder  når  præstedømmet 
overdrages,  for  vi  har  lært,  at  alle 
ting  skal  udføres  i  Sønnens  navn.  Alle 
vore  bønner  bør  henvendes  til 
Faderen  og  afsluttes  i  Sønnens  navn. 
Urigtig  anvendelse  af  Herrens  navn  i 
bøn.  Selv  i  bøn  hører  man  ofte 
urigtige  udtryk,  der  skurrer  i 
følsomme  øren.  Med  risiko  for  at 
blive  kritiseret  vil  jeg  gerne  henlede 
opmærksomheden  på  nogle  få  udtryk, 
som  det  ville  være  bedre  at  lade  være 
med  at  bruge.  Somme  tider  hører  vi 
en  meget  inderlig,  brændende  bøn, 
opsendt  med  ren  ydmygheds  ånd  og 
enfoldighed,  blive  afsluttet  med  dette 
udtryk:  „.  .  .for  Kristi  skyld.  Amen." 
Jeg  kan  aldrig  høre  dette  udtryk, 
uden  at  det  får  mig  til  at  tænke  på  et 
lignende  udtryk,  man  hører  af 
bespotterne  på  gaderne.  Naturligvis 
havde  den,  der  bad,  ikke  i  sinde,  at 
det  skulle  være  et  forkert  udtryk  og 
har  aldrig  tænkt  sig,  at  det  skulle 
være  det. 


For  at 

forandre 

dit  ægteskab, 

må  du  forandre 
dig  selv 

af  Afton  J.  Day 


M:  ornylig  traf  jeg  en  gammel 
højskolekammerat,  og  naturligvis  kom 
samtalen  hurtigt  til  at  dreje  sig  om 
ægteskab,  hjem  og  børn,  altsammen 
noget,  der  var  kommet  til,  siden  vi  sidst 
havde  set  hinanden.  Jeg  var  foruroliget 
ved  den  skuffelse,  som  Ann  viste  med 
kommentarer  som:  ,,Du  ved,  Johnny 
var  aldrig  særlig  aktiv  i  kirken,"  og, 
ligesom  en  smule  undskyldende:  „Jeg  er 
begyndt  at  drikke  kaffe  nu  -  Johnny  gør 
det,  så  jeg  syntes,  at  jeg  ligeså  godt  også 
kunne." 

I  et  lignende  tilfælde  anbefalede  en 
søndagsskolelærer  en  bog,  der  var 
beregnet  på  at  skulle  inspirere  til 
forbedrede  familieforhold.  ,,Hvad  nyt- 
ter det?"  spurgte  et  nyligt  omvendt 
medlem  trist.  ,,Det  virker  ikke, 
medmindre  begge  parter  læser  det,  og 
min  kone  vil  ikke  læse  noget  som  helst  af 
det,  jeg  bringer  med  hjem  fra  kirken!" 
Et  ideelt  familiemønster  skuffer  mange 
medlemmer  i  kirken.  Omtalen  af  den 
celestiale  familie,  hvor  faderen  udøver 
præstedømmet  og  tilbeder  sin  lykkelige 
og  loyale  kone,  fremkalder  fortvivlelse 
og  somme  tider  fjentlighed  hos  nogle 
medlemmer.  Mange  mennesker  kan 
ikke  identificere  sig  med  et  sådant 
billede  og  tænker  enten,  at  deres  familie 
er  dømt  på  forhånd  til  en  terrestrial 
eksistens,  eller  at  de,  bevidst  eller  ikke, 
må  afvise  det  medlem  af  familien,  der 
øjensynligt  gør  ophøjelse  til  en  celestial 
verden  umulig. 


En  sådan  afvisning  forekommer  at  være 
et  underfundigt  forsøg  på  at  gøre 
indgreb  i  den  pågældendes  handlefrihed. 
Vi  har  alle  fået  frit  herredømme  og 
ansvar  over  ét  menneske  -  os  selv.  Vi 
bliver  advaret  mod  at  udøve  nogen  form 
for  herredømme  over  andre.  Og  alligevel 
opmuntres  vi  medlemmer  til  at  inspirere 
og  øve  indflydelse  på  andre.  Derfor 
forekommer  det,  som  om  det  første 
skridt  til  positiv  handling  er  at  erkende, 
hvad  vi  kan  og  bør  gøre,  og  hvad  der  vil 
være  indgreb  i  en  andens  handlefrihed. 
Et  ægteskab  bliver  forslidt,  ja  somme 
tider  bittert,  når  den  ene  eller  begge 
parter  forfalder  til  den  lammende  vane 
at  reagere  på  en  ubehagelig  situation, 
snarere  end  at  planlægge  og  arbejde  på 


at  gøre  den  behagelig.  Når  det  sker, 
opstår  disse  situationer  gerne: 

1.  Du  kan  bruge  din  ægtefælle  som 
undskyldning  for  at  yde  mindre  end  det 
bedste,  du  formår.  For  eksempel:  „Min 
kone  påskønner  aldrig  de  små  ting,  jeg 
gør  for  hende,  så  hvorfor  gøre  sig  den 
ulejlighed?1'  Eller:  ,,Jens  synes  aldrig  at 
lægge  mærke  til,  om  huset  er  rent  og 
ordentligt  eller  ikke,  så  hvorfor  skulle 
jeg  slide  mig  op  for  det?" 

2.  Du  kan  vælge  en  virkningsløs  måde 
at  forandre  forholdene  på,  som  for 
eksempel  at  kritisere:  („Tæppet  her  ser 
ud,  som  om  det  ikke  er  blevet  renset  i 
årevis.")  Eller  ved  at  beklage  sig:  („Min 
mand  viser  ikke  den  mindste  interesse 
for  kirken.  Hvor  jeg  dog  misunder  jer 


kvinder,  der  har  Præstedømmet  i  jeres 
hjem!")  Ved  at  ræsonnere:  („Hvis  bare 
jeg  havde  støtte  af  min  kone,  så  ville  jeg 
være  en  effektiv  far,")  eller  ved  at  true, 
forhandle,  eller  udstede  ultimata.  Det 
kan  være  ærlige  reaktioner,  men  de  duer 
ikke  til  at  opnå  noget. 
Hvis  det  ikke  hjælper  at  bide  ad 
hinanden,  at  øve  tvang,  at  komme  med 
hentydninger,  at  kritisere,  at  beklage  sig, 
at  forstille  sig  og  at  forhandle  sig  frem, 
for  at  nå  målet  i  hjemmet,  hvad  skal  vi  så 
gøre? 

For  det  første  må  vi  finde  ud  af,  hvilke 
mål  i  ægteskabet,  der  er  noget  værd.  Et 
lykkeligt  hjem,  en  kristen  atmosfære, 
omgivelser,  der  opmuntrer  til  virke  og 
fremgang  -  er  altsammen  noget 
acceptabelt  og  fortjener  megen  tid  og 
anstrengelse.  På  den  anden  side  er  et 
mål,  der  går  ud  på  at  forandre  din 
ægtefælles  personlighed,  så  den  i  højere 
grad  passer  ens  egne  ønsker,  ikke  i 
overensstemmelse  med  Frelserens  plan 
og  vil  helt  sikkert  resultere  i  smuldrende 
kærlighed  og  respekt  for  hinanden,  af  de 
to  nødvendige  ingredienser  i  et  celestialt 
forhold. 

For  det  andet  er  nøglen  til  alle 
menneskelige  forhold  en  ærlig  respekt 
for  den  anden  part,  hvad  enten  det 
gælder  forældre-barn,  lærer-elev  eller 
mand-hustru.  Ærlig  respekt,  ikke  blot 
respekt  for  hans  eller  hendes  personlige 
egenskaber,  som  man  kan  lide,  men 
også  respekt  for  et  menneskes  ret  til  at 
være  sig  selv,  ligegyldigt  hvordan  det  så 
er.  Med  vores  forståelse  af  menneskets 
guddommelige  mål  og  med  vores 
strenge  evangeliske  standarder,  ved  vi, 
at  selv  om  den  slags  respekt  kan 
forekomme  vanskelig,  så  er  den  dog 
væsentlig. 

For  det  tredie  må  vi  undgå  „magt- 
kamp", en  almindelig  forhindring  for 
opnåelse  af  gode  familieforhold. 
Selvfølgelig  vil  ingen  sidste  dages  hellig 
med  vilje  lade  sig  involvere  i  en 
ægteskabelig  magtkamp.  Vi  mener,  at 


ægtemanden  er  det  absolutte  overhoved 
for  hjemmet,  og  at  hustruen  skal  støtte 
ham  i  retskaffenhed.  Men  på  én  eller 
anden  måde  formår  de  fleste  af  os,  uden 
så  meget  som  at  lade  vores  veltrænede 
hjerner  vide,  hvad  der  sker,  at  engagere 
os  i  et  slag  for  at  vinde,  bestemme  eller 
skaffe  os  magt  over  en  anden. 
Spørgsmål  som  hvem  der  skal  tømme 
papirkurvene,  problemer  om  vedhol- 
dende sjuskethed  eller  hyppige  uove- 
rensstemmelser om  hvilke  venner,  der 
skal  inviteres  til  middag,  kan  give  sig 
udslag  i  den  ene  parts  forsøg  på  at 
bestemme,  og  i  ligeså  beslutsomme 
modforholdsregler  fra  den  andens  side 
på  at  holde  skansen. 

I  et  ægteskab  kan  en  magtkamp,  der 
viser  sig  i  problemer  så  prosaiske  som 
hvem  der  skal  rense  toiletter  og  tømme 
skraldespande,  meget  let  blive  til  sager  af 
stor  betydning.  Lige  så  vel  som  mange 
hustruer  reagerer  negativt  på  råd  om 
husførelse,  er  der  mange  ægtemænd  og 
hustruer,  der  føler  behov  for  at  bevare 
deres  frihed  til  at  bestemme,  om  eller 
hvornår  de  skal  begynde  at  gå  i  kirke 
regelmæssigt,  om  og  hvornår  de  skal 
holde  op  med  at  ryge,  eller  om  og 
hvornår  de  skal  høre  på  missionærerne. 
Når  presset  lettes,  og  en  følelse  af  Jeg 
respekterer  din  evne  til  at  beslutte,  hvad 
der  er  bedst  for  dig"  afløser  ,,jeg  ved, 
hvad  der  er  rigtigt"-indstillingen,  kan 
alle  familiemedlemmer  ofte  blive  mere 
modtagelige  for  åndelige  velsignelser. 
Men  hvad  med  det  ansvar  vi  har  til  at 
råbe  omvendelse?  Vi  ved  at  et  medlem  af 
præstedømmet  bør  styre  sin  familie. 
Skrifterne  siger,  at  manden  er  hustruens 
hoved,  ligesom  Jesus  Kristus  er  kirkens 
hoved.  (Ef.  5:23)  Men  sidste  dages 
hellige  skrifter  antyder,  at  en 
præstedømmebærer  bør  være  overmåde 
forsigtig  i  den  måde,  hvorpå  han  udøver 
sin  myndighed.  Han  skal  undgå  tvang 
og  tugt  under  enhver  form.  (se  L.&P. 
121:37-39)  Kvinder  i  kirken  er  ofte 
blevet    opmuntret   til   at   „provokere" 


deres  mænd  til  gode  gerninger.  Og  selv 
en  overfladisk  gennemgang  afskrifterne 
og  kirkens  historie  viser,  at  vi  har  enhver 
ret  og  pligt  til  at  minde  om  og  formane. 
Og  alligevel  advarede  Joseph  Smith 
kvinderne  i  Nauvoo's  hjælpeforening 
mod  at  hakke  på  deres  mænd: 

„I  behøver  ikke  at  være  efter  jeres  mænd 
på  grund  af  deres  gerninger,  men  lad  .  .  . 
jeres  uskyldighed,  venlighed  og  hengi- 
venhed kunne  mærkes  .  .  .  Ikke  i  krig, 
ikke  i  skænderi,  ikke  i  modsigelse  eller 
diskussion,  men  i  mildhed,  kærlighed, 
renhed  -  det  er,  hvad  der  skulle  højnejer  i 
alle  gode  mænds  øjne."  {Documentary 
History  of  the  Church,  4:605) 

Afsnit  121  i  Lære  og  Pagter  lover,  at 
Helligånden  vil  hjælpe  værdige 
præstedømmebærere  til  at  forstå, 
hvordan  de  bedst  benytter  Guds  kraft  i 
deres  omgang  med  andre  (se  L.&P. 
121:43)  Nephi  fortæller  os,  at  dette 
privilegium  ikke  er  reserveret 
præstedømmebærere  alene,  men  at 
Helligånden  „er  en  Guds  gave  til  alle 
dem,  der  flittigt  søger  ham."  (1.  Nephi 
10:17)  Og  hvilken  kostelig  gave  og  særlig 
værdi  er  den  ikke  for  de  af  os,  som  har 
stærke  forudfattede  følelser  og  livslange 
vaner  at  overvinde. 

Jeg  lærte  fornylig  et  vigtigt,  fjerde 
princip  for  at  opnå  mål  i  hjemmet  hos 
vordende  ældster.  Vi  lyttede  dér  til  et 
vidnesbyrd  som  blev  båret  af  en  mand, 
der  for  1-2  år  siden  ville  have  været  en 
hård  nød  at  knække  i  kategorien 
„mindst  disponeret  for  at  blive 
interesseret  i  kirken."  Da  han  rejste  sig, 
kom  jeg  til  at  tænke  på  de  eftermiddage, 
jeg  har  hørt  hans  kone,  Nancy,  fortælle 
om  mandens  manglende  hensyntagen  til 
hende  og  om  hans  bitterhed  og  kynisme 
for  kirken. 

Denne  hjertelige,  tiltalende  unge  mand, 
der  stod  foran  os,  lignede  slet  ikke  det 
menneske,  som  Nancy  engang  havde 
beskrevet.  Han  fortalte  os,  hvordan 
deres   indbyrdes   forhold  adskillige   år 

tidligere  var  blevet  til  noget,  han  beskrev 
som  „næsten  ikke  til  at  holde  ud." 
„Det  var  virkelig  slemt/'  sagde  han. 
„Jeg  tror  såmænd  ikke,  vi  ville  være 
blevet  skilt  -  vi  var  begge  to  klar  over, 
hvor  forfærdeligt  det  ville  være  for 
børnene  -  men  jeg  vidste  også,  at  vi  heller 
ikke  gjorde  dem  særlig  meget  godt. 
Nancy  plejede  at  plage  mig  om  at  slutte 
mig  til  kirken,  være  et  godt  eksempel  for 
børnene,  og  en  hel  masse  andet; 
efterhånden  tog  hun  helt  afstand  fra  mig 
og  lod  ligefrem,  som  om  jeg  slet  ikke  var. 
der.  Selv  om  hun  ikke  beklagede  sig,  tror 
jeg,  hun  somme  tider  kun  følte  sig  lettet 
på  samme  måde  som  jeg  selv  var  det,  når 
jeg  fandt  anledning  til  at  arbejde  sent 
eller  til  at  tage  børnene  med  mig  ét  eller 
andet  sted  hen,  bare  for  at  komme  ud  af 
huset. 

Af  én  eller  anden  grund  forandrede 
Nancy  sig  helt  en  dag.  Lige  pludselig 
begyndte  hun  at  handle,  som  om  hun 
var  interesseret  i  mig,  som  for  eksempel 
at  gøre  små  ting  for  mig,  som  hun 
plejede  at  gøre,  den  gang  vi  kom 
sammen.  Til  at  begynde  med  var  jeg 
mistænkelig  -  hun  havde  prøvet  sådan 
noget  før,  når  hun  havde  læst  én  eller 
anden  artikel  eller  bog  eller  sådan  noget, 
men  de  tilløb  holdt  ikke  længe.  Denne 
gang  forekom  hun  meget  beslutsom 
med  hensyn  til  det,  og  det  helt 
forbløffende  ved  det  var,  at  hun  ikke 
syntes  at  ønske  noget  som  helst  til 
gengæld!" 

Vi  var  meget  forbavsede  over  hans 
beretning,  hvordan  forholdene  foran- 
dredes fra  gode  til  bedre,  og  over 
hvordan  hans  indstilling  havde  foran- 
dret sig  som  følge  af  Nancys  forandrede 
opførsel.  Han  sagde  noget  om,  at  det  var 
et  mirakel,  og  i  mit  stille  sind  sagde  jeg 
amen  dertil. 

Nancy  havde  fortalt  mig  om  den 
forandring,  der  var  sket  med  hende. 
Hun  sagde,  at  hun  en  dag  havde  fået 
øjnene  op  for,  hvor  alvorlig  situationen 
var  blevet,  og  hun  havde  gjort  det,  som 


hun  havde  lært  at  gøre,  når  forholdene 
forekom  håbløse.  Til  trods  for  det 
åndelige  lavmål,  hun  var  kommet  til  i  sin 
personlige  indstilling,  besluttede  hun  at 
gå  til  Herren  med  sit  problem. 
„Jeg  havde  læst  et  sted,"  sagde  hun,  „at 
en  lydelig  bøn  ofte  er  mere  effektiv,  og 
jeg  havde  brug  for  alle  de  fordele,  jeg 
kunne  få.  Jeg  bad  højt  den  eftermiddag, 
da  jeg  havde  lukket  mig  inde  i  mit 
værelse,  mere  oprigtigt  og  ydmygt,  end 
jeg  nogen  sinde  før  havde  bedt.  Jeg 
tilstod,  at  jeg  vidste,  at  Herren  ikke  var 
tilfreds  med  vort  hjem  og  fortalte  ham 
om  mit  ønske  om  at  forbedre  det.  Jeg 
tiggede  min  himmelske  Fader  om  at 
hjælpe  Stan  til  at  være  mere  hensynsfuld 
og  at  hjælpe  ham  til  at  få  forståelse  for 
evangeliet. 

Ja,  jeg  kan  ikke  sige,  at  jeg  hørte  en 
stemme,  eller  at  jeg  fik  en  åbenbaring, 
eller  at  der  pludselig  dukkede  noget  op  i 
mine  tanker.  Jeg  troede  først,  at  mine 
tanker  var  løbet  løbsk,  og  jeg  skammede 
mig  over  min  manglende  koncentration. 
Men  jeg  er  sikker  på,  at  tankerne  ikke 
var  mine  egne.  Det  måtte  være  mit  svar 
selv  om  himlen  skal  vide,  at  det  ikke  var 
det  svar,  jeg  havde  ønsket!  Tanken  var 
klar  og  magtfuld:  „Når  du  er 
fuldkommen,  kan  du  begynde  at 
bekymre  dig  om  ham!" 

Selv  om  det  faldt  vanskeligt  at  gøre, 
følte  jeg  mig  forpligtet  til  at  gøre  en 
gennemført  indsats  for  at  blive  en  bedre 
hustru.  Jeg  måtte  da  i  det  mindste 
forsøge!  Så  fik  jeg  endnu  en 
tilkendegivelse  nogle  måneder  senere, 
mens  jeg  sad  til  et  nadvermøde.  Noget 
blev  sagt,  som  rettede  min  opmærksom- 
hed på  et  par  i  wardet,  som  jeg  tit  havde 
beundret,  ja  endog  misundt  på  grund  af 
deres  nære  og  åndelige  samhørsforhold. 
Jeg  blev  pludselig  indhyllet  i  en 
fredfyldt,  næsten  ekstatisk  følelse,  og  jeg 
vidste,  at  jeg  havde  kraften  i  mig  til  at 
gøre  vore  hjem  til  et  helligt  og  himmelsk 
sted. 
En  følelse,  der  må  ligne  den  brænden. 

som  kommer,  når  nogen  omvendes  til 
evangeliet,  fortalte  mig,  at  Herren 
vågede  over,  hjalp  og  arbejdede  med 
Stan,  og  at  han  var  tilfreds  med  Stans 
indsats  på  sit  arbejde  og  i  samfundet  i 
hans  forsøg  på  at  hjælpe  sine 
medmennesker.  Jeg  forstod,  virkelig 
forstod,  den  dag,  at  vor  himmelske 
Fader  havde  stor  kærlighed  til  min 
mand,  og  jeg  følte  mig  i  højeste  grad 
beskæmmet  på  grund  af  den  fjendskab 
jeg  havde  lagt  for  dagen." 
Selvbeherskelse,  respekt  for  og  godta- 
gelse af  andre,  afholdenhed  fra 
magtkampe,  åbenhed  over  for  forslag 
fra  Helliganden.  Ganske  enkelt?  Meget 
enkelt.  Jeg  har  brugt  hundreder  af  ord  til 
at  sige  det,  som  Frelseren  sagde  med  syv: 
,,Elsk  hverandre  ligesom  jeg  har  elsket 
jer."  (Johs.  15:12). 


Let?  Uheldigvis  ikke,  men  opgaver,  der 
indebærer  så  storslåede  belønninger,  er 
sjældent  lette.  Ved  at  acceptere 
udfordringen  til  et  gør-det-selv  ægte- 
skab opgiver  man  alle  rettigheder  til 
behagelig  undvigelse  og  halvgjorte 
samhørsforhold.  Der  vil  til  at  begynde 
med  komme  ensomme  tidspunkter,  og 
tider,  hvor  kun  din  Fader  i  Himlen  kan 
hjælpe  dig  til  at  afgøre,  hvornår  du  skal 
gå  på  kompromis,  og  hvornår  du  skal 
stå  fast.  Det  ville  ikke  være  rigtigt  af  mig 
at  love  en  positiv  forandring  hos  din 
partner  som  resultat  af  din  indsats,  for 
du  må  huske  på,  at  det  er  ikke  det,  du 
stræber  efter;  men  love  har  en  egen  måde 
at  opfylde  sig  selv  på,  og  bliv  ikke 
forbavset,  hvis  der  kommer  temmelig 
spændende  resultater  fra  alle  retninger! 


I  MÅ  IKKE  ...         af  Ældste  Sterling  W.  Sill 

For  nogen  tid  siden  hørte  jeg  en  stor  forretningsmand  give  en 
interessant  opskrift  på,  hvorledes  man  opnår  succes.  Han  sagde,  at  når 
man  overvejer  at  udføre  ét  eller  andet,  må  ét  af  de  første  skridt,  man 
tager  være  det,  at  beslutte  sig  til,  hvad  man  under  ingen  omstændigheder 
må  gøre.  Der  er  fx  i  forretningslivet  visse  uærlige  forhold  og  forkerte 
fremgangsmader,  som  på  afgørende  vis  må  udelades  fra  ens  område 
på  forhånd,  og  ved  planlægningen  af  et  lykkeligt  ægteskab  er  der 
utroværdigheder  og  illoyaliteter,  som  aldrig  må  bringes  med.  Når  man 
definitivt  har  udeladt  disse  ting,  som  man  ikke  må  gøre,  så  kan  man 
koncentrere  al  sin  tid  og  energi  om  de  ting,  der  skal  gøres. 
Men  vi  vil  altid  løbe  ind  i  store  vanskeligheder,  hvis  det  ikke  lykkes  for 
os  at  tage  faste  og  varige  beslutninger,  som  kan  lede  os  i  vigtige  sager. 
En  psykiater  sagde  engang  til  en  nervepatient:  ,Har  De  nogensinde 
vanskeligt  ved  at  tage  en  beslutning?"  Patienten  svarede:  , Både  ja  og 
nej.'  Et  Ja-nej-menneske'  er  en  svag  person.  Et  ubeslutsomt  menneske, 
der  gør  langt  flere  fejltrin,  end  han  burde.  For  nylig  var  der  en  mand, 
der  søgte  hjælp  i  et  moralsk  spørgsmål,  og  han  blev  spurgt:  ,Hvad  vil 
De  gøre,  når  De  står  overfor  den  næste  fristelse?''  Han  svarede: 
, Hvordan  kan  jeg  vide  det,  før  jeg  ved,  hvilken  fristelse  det  drejer  sig 
om?'  Hvis  denne  mand  ikke  kan  beslutte  sig  til  at  reagere  positivt,  selv 
mens  han  udtrykker  sin  beklagelse,  hvilke  chancer  vil  han  så  have,  når 
han  næste  gang  ophidses  på  grund  af  sine  svagheder?  Vi  påfører  os  selv 
et  alvorligt  handicap,  når  vi  fuldstændig  afviser  tanken  om  at  tage  et 
standpunkt  om  disse  vigtige  spørgsmål  vedrørende  moral,  ærlighed, 
retskaffenhed,  flid  og  religion. 

„Hvis  du 

er  villig 

til  at 

betale  prisen" 


D 


Æf  Lynn  Del  Mar 


avid  og  Nellie  havde  været  gift  i 
fire  år.  Ved  at  bo  ret  så  isoleret  på  en 
gård  30  km  fra  venner  og  nær  ved  de 
canadiske  klippebjerge  havde  de  knyttet 
sig  stærkt  til  hinanden.  Ret  beset  havde 
de  været  lykkelige,  men  der  var 
øjeblikke  i  Nellies  tilværelse,  specielt  når 
hun  var  alene,  som  var  nedslående. 
Noget  hndefræ  syntes  at  protestere. 
Uden  at  sige  det  højt,  men  alligevel  helt 
sandt,  indrømmede  hun,  at  hun  var 
sktffet  over  noget  af  det,  hun  lavede. 
David  var  ikke  medlem  af  kirken.  Nellie 
havde  giftet  sig  med  ham,  fordi  hun 


"■38! 

elskede  ham  og  mente  helt  bestemt,  at 
hun  kunne  omvende  ham.  Siden 
brylluppet  var  han  gradvis  blevet  mere 
og  mere  ligegyldigt  over  for  kirken. 
Ethvert  forsøg  fra  hendes  eller  hendes 
venners  side  på  at  diskutere  religion 
syntes  kun  at  forstærke  hans  ønske  om 
at  undgå  emnet.  Til  sidst  sagde  han  rent 
ud  til  sine  kammepater,  at  de  kunne 
være  bedre  venner,  hvis  man  ikke  kom 
ind  på  religion  i  deres  samtaler. 
Omtrent  på  dette  tidspunkt  fik  bror 
Magnussen  og  hans  kammerat  til 
opgave  at  være  hjemmelærere  for  David 
og  Nellie.  Det  var  en  60  km  tur.  Og  om 
vinteren,  når  sneen  lå  højt,  var  der  brug 
for  to  dage  for  at  klare  den  strækning. 
Det  første  besøg  fandt  sted  om  vinteren, 
og  efter  indbydelse  overnattede  hjem- 
melærerne. Davhd  viste  sig  at  være  en 
god  vært,  indtil  religion  kom  på  tale,  og 
så  bad  han  som  sædvanlig  om,  at  man 
ikke  talte  om  det.  Ved  at  rette  sig  efter 
denne  anmodning  tilbragte  de  en 
hyggelig  aften  sammen,  og  da  det  blev 
tid  til  at  gå  til  ro,  bad  bror  Magnussen 
om  lov  til  sammen  med  parret  at  knæle  i 
bøn.  Det  blev  der  givet  lov  til,  og  en  bøn 
blev  opsendt;  bønnen  vær  dn  anmod- 
ning om  Herrens  velsignelse  over 
hjemmet. 

Før  hjemmelærerne  tog  afsted  den  næste 
dag,  stillede  David  et  par  spørgsmål  om 
evangeliet,  men  bror  Magnussen 
svarede:  ,,Jeg  vil  hellere  være  din  ven,  så 
måske  bør  vi  ikke  diskutere  religion. " 
Men  David  indbød  dem  til  regelmæssigt 
at  komme  på  besøg  hver  måned. 
I  den  næste  måned  tilbragte  familien  og 
hjemmelærerne  også  en  meget  behagelig 
aften  sammen,  men  ulig  den  første  gang 
diskuterede  de  evangeliet  til  langt  ud  på 
natten.  Da  hjemmelærerne  næste  daf 
gjorde  klar  til  at  tage  afsted,  kaldte 
Nellie  bror  Magnussen  til  side  og  sagde: 
„Jeg  ville  give  hvad  som  helst,  for  at 
David  kunne  se  sandheden  i  evangeliet 
og  slutte  sig  til  kirken." 
„Nellie,1'  sagde  han,  „jeg  skal  nok  tage 


dig  på  ordet.  Jeg  føler  mig  tilskyndet  til 
at  give  dig  et  løfte:  Hvis  du  er  villig  til  at 
betale  prisen,  vil  dit  ønske  gå  i 
opfyldelse/*  Og  så  sagde  han:  „Holder 
du  visdomsordet?" 
Hun    slog    øjnene    ned.    Hun    sagde: 

„Forstår  du,  David  kan  ikke  begribe 
det.  Han  kan  lide  te  og  kaffe,  og  bare  for 
fredens  skyld  drikker  jeg  det  også,  men 
jeg  har  fortalt  ham  om  visdomsordet." 
„Ja,"  sagde  bror  Magnussen,  „men  hvor 
megen  indflydelse  har  dine  ord  når  dit 
liv  ikke  indordner  sig  under  den  lære,  du 
forkynder?** 

Så  gik  der  igen  en  måned,  og  da 
hjemmelærerne  ankom,  gik  Nellie  dem  i 
møde  og  sagde:  „I  kan  tro,  jeg  er 
lykkelig!  David  er  holdt  op  med  at 
drikke  te  og  kaffe.  Da  han  lagde  mærke 
til,  at  jeg  ikke  drikker  det,  sagde  han: 
'Hvorfor  drikker  du  ikke  te  og  kaffe?' 
svarede  jeg:  'Jeg  har  været  uretfærdig 
over  for  dig.  Jeg  har  lige  fra  min 
barndom  fået  fortalt  om  visdomsordet, 
men  jeg  har  ikke  været  stærk  nok  til  at 
efterleve  det.  Jeg  har  fortalt  dig  om 
værdien  af  det,  og  alligevel  har  jeg  selv 
overtrådt  det  uden  at  tænke  over,  hvilket 
dårligt  eksempel,  jeg  satte.'  Da  jeg  var 
ved  at  lave  morgenmad  næste  dag,  sagde 
David:  'Lad  være  med  at  lave  te  og  kaffe 
til  mig  mere.' 

Før  de  tog  afsted  næste  morgen,  sagde 
bror  Magnussen:  „Nellie,  beder  du?" 
Hun  tøvede  og  sagde  så:  „Nej,  det  gør 
jeg  ikke.  David  har  aldrig  troet  på  bøn, 
og  efter  at  vi  giftede  os,  kom  der  så 
mange  andre  venner  hos  os,  at  jeg  bare 
glemte  at  bede." 

„Men  du  tror  på  bøn?" 

„Jo,  det  gør  jeg  da,"  svarede  hun.  „Hvor 

stærk  er  din  tro?  Den  kan  ikke  være  ret 

stærk,  for  så  ville  den  få  dig  til  at  gøre 

noget  ved  det.  Du  kan  huske  dit  løfte.  Er 

du  villig  til  at  holde  det?" 

„Ja,  det  kan  du  tro,jeg  er,"  svarede  hun. 

„Så  synes  jeg,  at  du  skulle  bede  din 

mand  knæle  sammen  med  dig  i  bøn. 

Hvis  han  ikke  vil,  så  fortsæt  selv  med  at 
bede,  så  skal  han  nok  komme  med." 
Den  næste  måned  gav  yderligere 
fremskridt,  og  da  den  behagelige  aften 
var  forbi,  sagde  David:  „Kan  vi  bede 
sammen,  før  vi  går  i  seng?" 

Før  de  rejste,  fik  Nellie  stillet 
spørgsmålet:  „Betaler  du  tiende?"  „Nej, 
forstår  du,  David  tror  ikke  på  tiende,  og 
det  er  ham  der  tjener  pengene." 
„Men,"  sagde  bror  Magnussen,  „får  du 
ingen  lommepenge?  Herren  siger,  at  vi 
skal  betale  tiende  af  vores  indtægt,  og  ti 
øre  er  en  tiendedel  af  en  krone  og  er  lige 
så  acceptabel  i  Herrens  øjne,  som 
hundrede  kroner  er  det  af  tusinde.  Hvis 
du  tror  på  tiendeloven,  skulle  du  rette 
dig  efter  den." 

Ved  det  næste  besøg  betalte  Nellie  20 
kroner  i  tiende.  Det  var  første  gang,  hun 
betalte,  siden  hun  rejste  hjemmefra. 
Da  hjemmelærerne  afsluttede  deres 
besøg  den  næste  måned,  sagde  David: 
„Jeg  vil  gerne  have  lov  til  at  betale 
tiende,  hvis  du  vil  tage  imod  den." 
„Hvorfor  vil  du  betale  tiende?"  blev  han 
spurgt. 

„Fordi  min  kone  har  bevist  for   mig 
værdien  af  de  velsignelser,  der  kommer 


til   dem,   der   trofast   lever   op   til   det 

princip." 

Bror   Magnussen   roste   Nellie  for  de 

fremskridt,  hun  havde  gjort  med  hensyn 

til  at  omvende  David.   „Men,"  sagde 

han,  „du  har  endnu  et  vigtigt  skridt  at 

tage.   Du  må  få  ham  til  at  overvære 

nadvermødet." 

„Det  vil  blive  vanskeligt,"  sagde  hun. 

„Han  elsker  at   tage  på   udflugt  hver 

søndag." 

„Du     må     få     ham     til      at     forstå 

nødvendigheden  af  på  passende  måde  at 

holde  sabbaten  hellig.  Det  kan  kun  ske, 

når  du  er  helt  oprigtig.  Udtryk  ønske  om 

at  komme  regelmæssigt  i  kirke,  og  prøv 

at  opmuntre  ham  til  at  tage  med  dig." 

David  accepterede  Nellies  ønske,  og  da 

vinteren      nærmede      sig,      kom      de 

regelmæssigt    til    nadvermøde.    Snart 

derefter  bad  han  om  at  måtte  blive  døbt, 

og  da  Alberta  templet  blev  åbnet  for 

ordinansearbejde,  var  han  og  Nellie  med 

i    den    første    gruppe,    der    fik    deres 

begavelser  og  blev  beseglet  for  tid  og 

evighed. 

Da  han  fik  stillet  spørgsmålet:  „Hvad 

påvirkede  dig  mest  til  din  omvendelse?" 

sagde  David:  „Jeg  kan  bedre  lide  at  se  en 

prædiken  end  altid  at  høre  én." 


Undersøgere  ledes  af  Kristi  Lys.  Herren  har  givet  »hvert  menneske,  som 
kommer  til  verden«,  vejledning  gennem  Sandhedens  lys  eller  Jesu 
Kristi  Ånd,  og  hvis  et  menneske  vil  lytte  til  denne  Ånd,  vil  han  blive 
ledet  til  sandheden,  han  vil  erkende  den  og  acceptere  den,  når  han 
hører  den. 

Vi  har  set  dette  demonstreret  tusinder  af  gange,  hvor  mennesker  blev 
ledet  til  at  undersøge,  og  virkelig  har  haft  et  ønske  om  at  undersøge, 
trods  de  fordomme  og  traditioner,  de  havde  lært  i  verden. 
Hvis  de  nægter  at  komme  til  ham,  så  kalder  han  dem  ugudelige,  og  så 
er  de  under  syndens  trældom.  Det  forekommer  mig,  at  når  et  menne- 
ske erklærer,  at  han  er  tilfreds  med  sin  religion  og  derfor  ikke  bryder 
sig  om  at  undersøge  noget  andet,  er  det  bevis  på,  at  han  ikke  har  fulgt 
det  sandhedens  lys,  der  blev  givet  ham,  for  ellers  ville  han  ikke  have 
været  tilfreds  med  den  falske  religion,  han  har,  men  han  ville  søge 
sandheden. 

En 
moders 
indsigt 


D 


af  Barbara  B.  Smith 

Hovedpræsidentinde  for  hjælpeforeningen 


a  patriarken  bad  min  søn 
Blaine,  hans  far  og  mig  komme  fastende 
til  sit  hjem  for  at  få  en  patriarkalsk 
velsignelse,  fortalte  han  Blaine,  at  en 
sådan  forberedelse  ville  hjælpe  ham  til  at 
kunne  give  Blaine  den  velsignelse,  som 
Herren  ønskede,  han  skulle  have. 
Vi  kom  til  patriarkens  hjem,  og 
velsignelsen  begyndte.  Det  var  en 
mindeværdig  oplevelse.  Jeg  følte  det, 
som  om  jeg  vidste,  hvad  patriarken  ville 
sige,  endnu  før  han  sagde  det.  Herren 
syntes  at  have  givet  mig  særlig  indsigt  i 
det,  som  jeg  skulle  vide. 
Da  Blaine  blev  lidt  ældre,  kom  tiden  for 
at  han  skulle  på  mission.  Han  var 
sportsinteresseret,  glad  for  skolen  og 
meget  andet,  og  tanken  om  at  skulle  på 
mission  passede  ikke  rigtigt  ind  i  hans 
planer. 

En  dag  sagde  han  til  sin  far:  „Far,  er  jeg 

nødt  til  at  rejse  på  mission?" 

Hans      far     svarede,      langsomt     og 

eftertænksomt:  „Nej,  .  .  .  Blaine  ...  du 

er  ikke  nødt  til  at  rejse  på  mission.  Mine 

sønner  skal  selv  tage  den  beslutning  og 

rejse,  fordi  de  ønsker  det." 

Så  kom  han  til  mig  og  sagde,  at  hans  far 

havde  sagt,  at  han  ikke  behøvede  at  rejse 

på  mission,  så  han  ville  ikke  rejse. 

„Men  Blaine,"  sagde  jeg,  „hvad  med  din 
patriarkalske  velsignelse?  Den  siger,  at 
du  vil  bringe  evangeliet  ud  til  mange 
mennesker." 

Han  svarede  ikke,  men  jeg  kunne  se,  at 
han  tænkte  voldsomt. 
Noget  senere  traf  han  en  ven,  der  var 
delvis  lammet  på  grund  af  polio.  Han 
var  lige  kommet  hjem  fra  sin  mission, 
begejstret  og  lykkelig. 
„Hej,    David,"    sagde    han.    „hvorfor 
rejste    du    egenlig    på    mission?"    „Jo, 
Blaine,  jeg  rejste  af  samme  grund,  som 
enhver  dreng  skulle  gøre,  for  at  vise 
Herren,  hvor  meget  jeg  elsker  ham." 
Den  bemærkning  faldt  i  frugtbar  jord. 
Ordene  fra  hans  patriarkalske  velsignel- 
se stod  pludseligt  klare  for   ham,   og 

Blaine  lovede  sig  selv,  at  han  ville  tjene 
Herren  i  missionsmarken. 
Mit  vidunderlige  forkendskab  til  Blaines 
velsignelse  var  en  storartet  hjælp  for  at 
få  ham  til  at  træffe  sin  beslutning  om  at 
ville  rejse  på  mission.  Jeg  tror,  at  enhver 
mor  i  Zion  har  ret  til  den  slags  åndelig 
hjælp  for  at  berede  sine  sønner  og  døtre 
til  privilegiet  og  ansvaret  for  at  være 
missionær. 

Som  hjælpeforeningens  hovedpræsiden- 
tinde  har  jeg  tilstrækkelig  grund  til  at 
tage  Helligåndens  indflydelse  i  betragt- 
ning i  mit  eget  liv  og  i  de  1.200,000 
kvinders  tilværelse,  som  nu  er  medlem- 
mer af  hjælpeforeningen  rundt  om  i 
verden. 

Med  præsident  Kimballs  alvorlige 
opfordring  til  at  udvide  Herrens  værk 
her  og  nu,  er  det  blevet  nødvendigt  for 
hele  kirken  at  forstå,  at  missionærskaren 
må  rekrutteres  fra  medlemmer  i  alle 
lande. 

Det  får  os  mødre,  til  at  forstå,  at  vi  har  et 
stort  arbejde  liggende  foran  os  med  at 
oplære  vore  børn,  så  de  vil  komme  til  at 
elske  Herren  nok  til  at  beslutte  sig  til  at 
ville  tjene  ham. 

Ligegyldigt  hvor  begrænset  vor  erfaring 
i  kirken  er,  så  har  vi  allesammen 
mulighed  for  at  nyde  godt  af  det  store 
vidne,  Helligånden,  hvis  opgave  det  er  at 
bære  vidnesbyrd  om  sandheden.  Med  et 
sådant  vidnesbyrd  i  vore  hjerter  kan  vi 
gå  fremad  i  tjeneste,  forbedre  vore  evner 
og  lede  vores  indsats  hen  mod  det 
perfekte. 

Jeg  har  set  det  arbejde,  der  gøres  af 
kvinder  rundt  om  i  verden,  kvinder,  som 
er  hengivne  og  indviede  til  Herrens 
værk,  og  jeg  er  sikker  på,  at  vi 
allesammen  kan  hellige  os  opdragelsen 
af  en  generation  unge  mennesker,  som 
vil  ønske  at  tjene  Herren. 
Intet  er  umuligt,  når  villige  sønner  og 
døtre  slår  sig  sammen  med  Himlens 
kræfter,  selv  ikke  at  frembringe 
missionær-sønner  og  -døtre  hvor  som 
helst  på  jorden. 


Jeg  har  set  det  fantastiske  arbejde,  der 
udføres  af  nyomvendte  og  helt  nye 
stave.  Fornylig  præsenterede  én  af  de 
nyoprettede  stave  i  Mexico  City  en  helt 
fantastisk  udstilling  af  håndarbejde, 
udført  i  staven.  Hver  eneste  fase  af 
hjælpeforeningen  var  udstillet  dér.  Jeg 
talte  med  temmelig  mange  nyomvendte 
ved  generalkonferencen  i  Salt  Lake  City. 
De  var  kommet  langvejs  fra  for  at 
overvære  den.  Da  jeg  spurgte,  hvad 
evangeliet  havde  bragt  ind  i  deres 
tilværelse,  svarede  de  allesammen 
forskelligt  og  med  stor  begejstring.  Selv 
om  deres  erfaringer  var  forskellige,  følte 
de  sig  allesammen  stærkt  velsignede  ved 
at  have  modtaget  de  gengivne 
sandheders  lys  som  vejledning  til  og 
formål  med  deres  aktiviteter. 
Evangeliet  lærer  os  at  vi  skal  elske 
hinanden  i  vore  hjem  og  udtrykke 
kærlighed  til  andre,  som  vi  kommer  i 
kontakt  med.  Hvis  vi  lader  vore  lys 
skinne  med  kærlighed  vil  vi  hjælpe  vore 
familier,  og  inden  for  et  kærligt  hjems 
vægge  kan  vore  børn  få  lært  de 
evangeliske  principper  og  ønsket  om  at 
tjene  ham,  at  samle  kundskab  og  at 
stræbe  efter  de  højeste  mål. 
1  stræben  efter  sådanne  mål  kan  den 
enkelte  -  du  og  jeg  -  modtage 
Helligåndens  tilskyndende  indflydelse. 
Det  er  mange  gange  sket  for  mig. 

Spørgsmål  og  svar 


Steve  F.  Gilliland,  direktør  for  religiortsinsti- 

tuttet  i  Cambridge,  Massachusetts 


Er  det  rigtigt,  at  enhver  af  os  i 
forudtilværelsen  traf  aftale  med  en 
partner  om,  at  vi  her  på  jorden  ville 
finde  og  gifte  os  med  vedkommende? 


^  åvidt  jeg  forstår,  kender  vi  ikke 
svaret  til  det  spørgsmål.  Det  er  ét,  som 
ofte  opstår  blandt  sidste  dages  hellige, 
specielt  fordi  vi  tænker  meget  over 
hvordan  vores  forudtilværelse  mon  var. 
Og  fordi  kirkens  medlemmer  rejser 
spørgsmålet,  er  vore  ledere  lejlighedsvis 
kommet  ind  på  emnet.  Lad  mig  trække 
nogle  af  de  observationer  frem,  som  jeg 
kender  til.  og  som  kan  orientere  om 
problemet  og  måske  være  nyttige. 
For  det  første  ved  vi  fra  profetens 
skrivelser,  at  mange  af  os  sluttede  pagt 
med  Herren  forud  for  jordelivet.  (For 
eksempel  udtalte  Joseph  Smith:  „Et- 
hvert menneske,  som  har  en  kaldelse  til 
at  administrere  til  verdens  indbyggere, 
blev  ordineret  til  netop  det  formål  i  Det 
store  Råd  i  Himlen,  før  denne  verdens 
skabelse.  Jeg  forestiller  mig,  at  jeg  blev 
ordineret  til  mit  embede  i  Det  store 
Råd."  {History  og  the  Church  6:364,  se 
også  Alma  13:3-9) 


Hvor  almindelige  eller  hvor  specifikke 
disse  aftaler  var,  ved  jeg  ikke.  Jeg  har 
hørt  om  nogle  sidste  dages  hellige,  hvis 
patriarkalske  velsignelse  siger,  at  de  har 
truffet  aftaler  i  forudtilværelsen  med 
deres  ægtefæller. 

Med  hensyn  til  en  universel  anvendelse 
af  dette  princip  udtalte  Det  øverste 
Præsidentskab  i  1971,  at  „vi  har  ikke 
noget  åbenbaret  ord  om,  at  vi,  da  vi 
befandt  os  i  forudtilværelsen,  dér  valgte 
vore  forældre  og  vore  ægtemænd  og 
hustruer."  (Brev  til  Joe  J.  Christensen, 
kommissær  for  seminarerer  og  institut- 
ter, 14.  juni  1971.) 

Ældste  Joseph  Fielding  Smith  skrev  i 
1931  om  emnet:  „Det  er  muligt,  at  det  i 
nogle  tilfælde  er  rigtigt,  men  det  ville 
kræve  alt  for  megen  fantasi  at  tænke  sig, 
at  det  ville  være  tilfældet  i  alle,  eller  blot  i 
de  fleste  tilfælde."  (Vejen  til  fuldkom- 
menhed. Genealogisk  Selskab,  s.  44.) 
Med  hensyn  til  ét  af  disse  specielle 
tilfælde,  holder  nogle  af  kirkens 
medlemmer  af  at  citere  en  artikel  af 
ældste  John  Taylor  i  1857,  hvori  han 
antyder,  at  han  i  det  mindste  i  ét  tilfælde 
følte,  at  der  var  truffet  en  aftale  i 
forudtilværelsen.  (The  Mormon,  29.  aug. 
1857) 

Men  det  svar,  vi  har  fået  af  Brødrene  er, 
at  „vi  har  ikke  noget  åbenbaret  ord"  om 
dette  spørgsmål.  Og  i  dette  som  så 
mange  andre  spørgsmål  har  kirkens 
ledere  tilrådet  os  ikke  at  forkynde 
lærdomme,  der  ikke  tydeligt  er  defineret 
i  skrifterne  eller  af  vore  levende  profeter, 
(ældste  Harold  B.  Lee  i  en  tale  til 
seminar-  og  institutpersonale  den  8.  juli 
1966,  s.  6-7)  Det  er  et  godt  råd,  selv  for 
medlemmer,  som  føler,  at  de  har  fået 
personlig  åbenbaring  om  dette  emne. 
Sandelig  er  det  klogeste  for  enhver  af  os 
at  opbygge  et  godt  tilhørsforhold  på  dets 
egne  værdier,  snarere  end  på  eventuelle 
aftaler  i  forudtilværelsen,  som  vi  antager 
er  truffet. 

Et  monument  for  kvinder 


af  Moana  Bennett 


K 


.vinder  vil  blive  æret  for  deres 
bidrag  til  den  menneskelige  familie,  når 
præsident  Spencer  W.  Kimball  i  denne 
måned  indvier  hjælpeforeningens  mo- 
nument for  kvinder  i  Nauvoo  i  staten 
Illinois.  I  denne  tid,  hvor  kvindens  rolle 
betvivles  og  udforskes,  giver  Jesu  Kristi 
evangelium  klart  udtryk  for  et  evigt 
rollemønster  midt  i  menneskenes 
forvirrede  og  uinspirerede  filosofier.  For 
at  give  et  billede  af  de  sidste  dages 
helliges  opfattelse  af  kvindernes  rolle  i 
den  evangeliske  plan  illustrerer  dette 
monument  de  forskellige  gøremål  og 
opgaver,  som  kvinder  har.  Det  er  det 
største  monument  for  kvinder,  der 
nogen  sinde  er  rejst. 

Indvielse  sker  onsdag  den  28.  juni  i  år  og 
vil  blive  efterfulgt  af  en  tre-dages  fest  i 
Nauvoo.  Hver  af  de  tre  aftener  vil  der 
blive  vist  et  skuespil,  der  hylder  kirkens 
kvinder.  Et  offentligt  hjælpe- 
foreningsmøde og  et  vidnesbyrdmøde 
vil  blive  afholdt  den  29.  juni. 
Monumentet  består  af  en  række  statuer, 
der  hylder  kvindelighed.  De  er  anbragt  i 
en  smukt  arrangeret  park,  der  er  1 1 1  x  73 
meter  stor  og  ligger  lige  bag 
besøgscentret  i  Nauvoo.  Midterfiguren 
forestiller  en  ung  kvinde,  der  tillidsfuldt 
tager  et  skridt  fremad  for  at  vælge  sin  vej 
frem  i  en  verden,  der  er  fuld  af 
valgmuligheder.  Hun  repræsenterer 
kvinder  i  alle  tidsaldre  og  i  alle  aldre. 
Andre  statuer  hylder  kvindernes 
intellektuelle  udvikling,  barmhjertig- 
hedsgerninger, åndelighed,  forhold  til 
mennesker  til  alle  tider,  familieforhold, 
det  evige  liv  og  evigt  ægteskab. 


I  marts  1978  markeredes  det  136.  år, 
siden  stiftelsen  af  hjælpeforeningen. 
„Nauvoo  er  valgt  til  stedet  hvor  dette 
vigtige  monument  skal  stå,  fordi  det  var 
dér,  hjælpeforeningen  blev  stiftet.  Det 
var  her,  profeten  Joseph  Smith  drejede 
nøglen  om  til  hjælpeforeningen  på 
kvindernes  vegne  og  lovede  dem,  at 
kundskab  og  intelligens  ville  komme  til 
dem,  og  at  de  ville  blive  til  velsignelse  for 
alle,  der  var  i  nød.  (Se  History  of  the 
Church  of  Jesus  Christ  of  Latter-day 
Saints,  IV. .607),  fortæller  hjælpefore- 
'  ningens  hovedpræsidentinde  Barbara  B. 
Smith. 

Siden  de  første  18  kvinder  sluttede  sig 
sammen  og  dannede  hjælpeforeningen, 
har  denne  organisation  holdt  trit  med 
kirkens  fremgang.  I  løbet  af  det  første  år 
var  der  omkring  1200  medlemmer,  og  i 
dag  har  vi  mere  end  1.200,000! 
Der  er  kommet  bidrag  til  opførelse  af 
monumentet  fra  søstre  i  mange  lande, 
som  på  forskellige  måder  har  rejst  de 
nødvendige  midler  til  at  sikre  opbygnin- 
gen. 

„Det  er  ikke  noget  tilfælde,  at  Herren 
har  givet  os  en  virkelig  international 
organisation,"  siger  søster  Smith.  „Han 
har  givet  os  en  forening,  der  kan  være  en 
stærk  og  god  indflydelse  for  kvindernes 
tilværelse  overalt  i  verden.  Han  har  givet 
os  midlerne  til  at  give  kvinder  styrke  og 
kammeratskab  og  evige  perspektiver,  så 
de  kan  opfylde  deres  formål  på  jorden 
såvel  som  i  de  kommende  evigheder.  Vi 
ønsker,  at  hjælpeforeningens  Nauvoo- 
monument  skal  symbolisere  vor  store 
tro  på  hver  enkelt  kvinde  og  på  værdien 
af  en  harmonisk  tilværelse  for  hende." 

ENHED  OG  STYRKE 

af  præsident  Joseph  Fielding  Smith 


Jeg  vil  gerne,  foran  jer  i  dag,  have  lov  til  at 
udtrykke  den  dybe  tanemmelighed,  jeg 
føler  overfor  de  to  store  mænds  tro, 
hengivenhed  og  tjenstvillighed,  der  står 
ved  min  side  i  kirkens  Første 
Præsidentskab. 

Præsident  Harold B.  Lee  er  en  meget  stor 
mand  i  ånden,  og  han  har  en  tro  som 
Enoch's.  Han  har  åbenbaringens  ånd  over 
sig,  og  øger  sit  kald  som  profet,  seer  og 
åbenbarer. 

Præside  N.  El  dom  T anner  er  også  en  af  de 
fine,  store  mænd,  der  allerede  i  evigheden 
forberedtes  til  at  udføre  det  vigtige  hverv, 
han  nu  varetager  i  Herrens  kirke.  Han  er 
en  mand,  der  besidder  overordentlig  store 
evner,  og  han  er  retskaffen. 
Kirkens  Første  Præsidentskab  er  en 
enhed,  og  det  er  min  bøn,  at  vi  altid  må 
forblive  som  en  enhed,  på  samme  måde 
som  Jesus  sagde  at  han,  Faderen  og  den 
Helligånd  var  een.  (L&P.  20:28)  Der 
skulle  være  samme  form  for  enhed  i 
ethvert  stavspræsidentskab,  biskopråd  og 
i  ethvert  præsidentskab  for 
præstedømmets  kvorummer. 
Jeg  er  også  meget  taknemmelig  for  det 
arbejde  og  de  gerninger,  som  præsident 
Spencer  W.  Kimball  og  medlemmerne  af 
De  tolvs  Råd  udfører,  såvel  som  for  det 
arbejde  generalbestyrelserne  udfører,  og 
jeg  ønsker  at  I,  mine  brødre,  skal  vide,  at 
jeg  elsker  jer  alle.  Jeg  ønsker  af  hele  mit 
hjerte  at  velsigne  alle  kirkens  trofaste 
medlemmer.  Fortsætter  de  deres  vandring 
ad  sandhedens  og  dydens  vej,  da  vil  de  få 
opfyldt  de  oprigtige  ønsker,  de  har  i  deres 
hjerter  ubetinget,  og  de  vil  få  den  evige 
belønning  i  vor  himmelske  Faders  rige, 


når  tidens  fylde  er  inde.  Jeg  har  hele  mit 
liv  bestræbt  mig  på  at  holde  budene  og  på 
at  gøre  det,  der  var  Herren  velbehageligt, 
og  jeg  ønsker  at  bære  vidnesbyrd  om  hans 
godhed  overfor  mig,  såvel  som  for  alle 
hans  børn,  der  har  indgået  pagt  om  at 
holde  hans  bud. 

Jeg  står  her  i  dag  i,  hvad  man  kunne  kalde 
mit  livs  skumringstime,  og  jeg  er  klar 
over,  at  der  kommer  en  dag,  den  er  ikke 
særlig  langt  væk,  da  der  vil  blive  sendt  bud 
efter  mig,  for  at  jeg  skal  aflægge  regnskab 
for,  hvorledes  jeg  har  forvaltet  mit 
jordiske  liv.  Jeg  vil  i  denne  time  atter  bære 
vidnesbyrd  om  sandheden  og  det 
guddommelige  ved  dette  store  værk. 
Jeg  ved,  at  Gud  lever,  og  at  han  sendte  sin 
elskede  Søn  ned  på  jorden  for  at  sone  vore 
synder. 

Jeg  ved,  at  Faderen  og  Sønnen  viste  sig 
for  profeten  Joseph  Smith  for  at  indlede 
denne  evangeliets  sidste  uddeling. 
Jeg  ved,  at  Joseph  Smith  var  og  er  en 
profet;  endvidere  at  dette  er  Herrens 
kirke  og  at  evangeliet  skal  rulle  fremad 
indtil  Jandet  er  fuldt  af  Herrens 
kundskab,  som  vandene  dækker  havets 
bund:  (Es.  11:9) 

Jeg  er  overbevist  om,  at  vi  alle  elsker 
Herren.  Jeg  ved,  at  han  lever,  og  jeg  ser 
frem  til  den  dag,  da  jeg  skal  se  hans 
ansigt,  og  jeg  håber  at  kunne  høre  hans 
stemme  sige  til  mig:  ,Kom  hid,  min  Faders 
velsignede!  arv  det  rige,  som  har  været  jer 
beredt  fra  verdens  grundvold  blev  lagt: 
(Matt.  25:34) 

Jeg  beder,  dette  må  blive  den  lykkelige 
skæbne  for  os  alle,  når  vor  tider  inde,  og 
jeg  siger  dette  i  Jesu  Kristi  navn.  Amen. 

Et  trygt 
hjem 

af  Alice  Stratton 


Min  kærlighed  til  vor  himmelske  følte    varme   og   tryghed,   for  jeg 

Fader  begyndte,  da  vi  boede  på  en  vidste,    at   vor   himmelske    Fader 

gård  ved  Kolob  (i  Utah).  Jeg  husker,  vogtede  over  os.  Denne  gode  følelse 

hvordan  jeg  knælede  på  mors  skød,  hjalp  mig  til  ikke  at  være  bange  for 

når  hun  hjalp  mig  med  at  bede.  Jeg  skyggerne,  der  krøb  frem  bag  ved 


i* 


teltet,  og  til  at  forstå  nattens  lyde. 
Nåle  ,  der  faldt  fra  fyrretræerne  ned 
på  lærredstaget,  lød  akkurat  som 
om,  det  var  egern,  der  løb.  Selv  det 
lejlighedsvise  bump  af  en  nedfalden- 
de kogle  lød  helt  venligt,  når  den 
rullede  fra  teltet  ned  på  jorden. 
Med  et  godnatkys  forlod  mor  mig, 
godt  indpakket  i  sengen,  for  at  gå 
tilbage  til  huset,  der  kun  bestod  af  et 
enkelt  værelse.  Dér  var  mine  søstre  i 
gang  med  at  vaske  mælkejungerne, 
og  far  sad  og  læste  under  det  gule 
lampelys. 

Kolob  var  et  spændende  landskab 
med  enge,  hvor  vi  legede  skjul,  og 
bakker,  som  ligefrem  længtes  efter, 
at  vi  skulle  klatre  op  ad  dem. 
Somme  tider  pakkede  mor  en 
madpakke  og  tog  på  tur  sammen 
med  os.  Da  hun  var  sikker  på,  at  vi 
kendte  vejen,  lod  hun  engang  mine 
søstre  og  mig  tage  turen  ned  gennem 
savmøllekløften  helt  alene.  Det  var 
højdepunktet  af  et  eventyr. 

En  blå  skovskade  fløj  foran  os,  fra 
det  ene  buskads  til  det  andet, 
virrende  med  sit  blakkede  hoved 
mens  den  pludrede  ad  os.  Et 
murmeldyr,  der  betragtede  os  med 
stor  nysgerrighed,  løb  ind  i  sit  hul, 
da  vi  nærmede  os.  Klokkeblomster, 
lilla  margueritter  og  mange  andre 
planter  blomstrede  overalt.  Hver 
eneste  drejning  af  stien  bragte  ny 
skønhed.  Vi  blev  hurtigt  optaget  af 
at  samle  mærkeligt  formede  sten  og 
vilde  blomster. 

Tiden  løb  hurtigt.  Solen  var  ved  at 
gå  ned  i  dalen  mod  vest,  da  vi 
traskede  gennem  sand  og  lyng  på 
den  sidste  strækning  hjemad. 


Med  armene  fulde  af  skatte,  skyndte 
vi  os  hen  til  huset  til  mor  for  at  vise 
hende  det  altsammen.  Den  fristende 
duft  af  varmt  majsbrød  hilste  os,  for 
det  var  lige  ved  spisetid.  Men 
rummet  var  mærkelig  tomt.  Mor 
var  der  ikke.  Jeg  råbte  ud  gennem 
bagdøren.  Jeg  løb  hen  til  det  store 
telt,  hvor  vores  etagesenge  stod,  og 
løftede  dørfligen.  Den  nedgående 
sol,  der  sendte  sine  stråler  gennem 
lærredet,  fyldte  teltet  med  et  gyldent 
skin.  Der  lå  mor  på  knæ  ved  sin 
seng.  I  forbløffet  ærbødighed 
ventede  jeg. 

,,Hvad  gjorde  du?"  spurgte  jeg 
genert,  da  hun  rejste  sig. 
Kærligt  kyssede  hun  mig  på  kinden. 
„Jeg  bad  vor  himmelske  Fader 
bringe  mine  små  piger  sikkert 
hjem." 

„Jeg  vidste  ikke,  at  man  kan  bede 
ham  om  noget  om  dagen,"  sagde  jeg 
forbavset.  Jeg  var  bare  gået  ud  fra, 
at  ud  over  vore  sædvanlige 
familiebønner,  bad  man  kun,  når  vi 
tumlede  om  i  vore  etagesenge. 
Siddende  på  kanten  af  sengen  holdt 
mor  mig  tæt  ind  til  sig  og  sagde: 
„Forstår  du,  Patsy,  vi  er  allesam- 
men vor  himmelske  Faders  børn. 
Og  fordi  han  elsker  os,  vil  han  altid 
høre,  hvad  vi  siger." 
Og  der  -  i  gløden  af  den  dalende  sol, 
fik  jeg  ny  forståelse.  Fader  i  Himlen 
betød  virkelig  vor  Fader.  Det  var 
ikke  bare  et  navn.  Jeg  var  virkelig  og 
helt  og  holdent  hans  lille  pige!  Og  jeg 
kunne  henvende  mig  til  ham  når  som 
helst. 

Mit  hjerte  jublede,  og  det  gjorde  den 
lette  sommerbrise  også.  Jeg  kunne 
høre  den  synge  i  fyrretræerne. 


Den  rodede 
familie 


Prøv  om  du  kan  opdage  denne 
familie  i  billedet.  Kan  du  finde 
forældrene?  Hvor  mange  piger  og 
hvor  mange  drenge  kan  du  finde? 


af  June  Anne  Olsen 
3 


En  bibel-opgave 

af  Thelma  de  Jong 

Nummerér  de  nedenstående  sætninger  i  den  rigtige 

orden,  så  de  danner  den  historie,  der  fortælles  i 

Bibelen.  Læs  historie:  Mattæus  14:13-33.  Hvis  du 

kommer  i  vanskeligheder,  så  få  mor  eller  far  til  at 

hjælpe  dig. 

Peter  begyndte  at  synke  ned  i  vandet,  så  råbte  han  og 

sagde:  „Herre,  frels  mig!" 

Da  Jesus  havde  bespist  de  fem 

tusinde,  nødte  han  sine  disciple  til 

at  gå  i  båden  og  i  forvejen  tage 


over  til  den  anden  bred. 

Da  disciplene  så  ham  komme 

vandrende  på  søen,  blev  de 

forfærdede  og  sagde:  „Det  er  et 

spøgelse." 

I  løbet  af  natten  begyndte  en 

stærk  vind  at  blæse,  og  bølgerne 

slog  hårdt  mod  båden. 

Jesus  talte  til  dem  og  sagde: 

„Vær  frimodige;  det  er  mig, 

frygt  ikke.!" 


I  den  tidlige  morgen  kom  han 

til  dem,  vandrende  hen  over 

søen. 

Peter  svarde  ham  og  sagde: 

„Herre!  Hvis  det  er  dig,  så  byd 

mig  komme  ud  til  dig  på 

bølgerne!" 

Jesus  rakte  sin  hånd  ud,  greb 

fat  i  ham  og  sagde  til  ham: 

„Du  lidettroende,  hvorfor 

tvivlede  du?" 


rustne 


-L/ois  Bennetts  mund  var  helt 
tør,  og  hendes  mave  var  fuld  af 
sommerfugle,  da  hun  hævede  sig  op 
på  toppen  af  udhuset.  En  brænden- 
de New  Zealand  sol  sendte 
hedebølger  ud  fra  det 
bølgebliktag. 

Hendes  fætter  Ian  Tavistock 
råbte:  „Se  at  komme  videre! 
Vi  trækker  points  fra  for  at 
standse  op." 

Ian  var  altid  leder  af  legene, 
når  de  var  på  besøg  på 
Tavistockgården.  Denne 
sommereftermiddag  var  de 
tre,  der  legede:  „Hvem  tør?" 
Der  var  hende  selv  og  Ian  og 
Alistair  Tavistock,  Ians 
fætter,  som  boede  med  sin 
familie  i  et  andet  hus  på 
gården. 


- 


EN 

ANDEN 

SLAGS 

MOD 

af  Maureen  Eppstein 


Alistair  havde  været  lige  ved  at  falde 
ned  på  dette  sted  og  havde  skrabet 
sin  ben  på  tagets  kant.  Tårerne 
strømmede  ned  ad  hans  kinder.  Kun 
Ians  hånlige  råb  „Bangebuks!" 
havde  fået  ham  til  at  holde  ud  og 
krybe  tværs  hen  over  det  stejle  tag. 
Med  rystende  lemmer  trak  Lois 
benene  op  under  sig  på  taget. 
Alistair  var  på  samme  alder  som 
hun.  Hvis  han  kan,  så  kan  jeg  også, 
tænkte  hun.  Tværs  over  markerne  så 
hun  det  blå  vand  i  Tauranga  Harbor 
blinke  i  solen.  Foran  hende  lå  det 
skarpkantede  rædsel  af  et  tag.  Hun 
turde  ikke  se  ned.  Med  armene 
spredt  vidt  ud  for  at  holde  balancen, 
flyttede  hun  venstre  fod  fremad. 
Varmen  stak  som  nåle  gennem 
fodens  hårde  hud.  „Av!".  .  .  mumle- 
de hun  og  krøllede  tæer  af  smerte. 
En  hånlig  latter  kom  nedefra.  Hun 
strammede  læberne.  Jeg  skal  nok 
vise  det  bæst  til  Ian  Tavistock  et  og 
andet,  stønnede  hun.  Lois  målte 
med  øjet  afstanden  til  tagryggen, 
hvorpå  hun  koldblodigt  vandrede 
hen  over  taget,  greb  fat  i  de 
overhængende  grene  af  hængepilen 
og  svang  sig  ned  på  jorden. 
Ian  nikkede  sin  surmulende  aner- 
kendelse. „Lad  os  denne  gang  gå 
baglæns,  idet  vi  starter  fra  .  .  ." 
Pludselig  gik  Lois  sin  vej.  Hun  havde 
fået  nok  af  drengenes  dumme  lege.  I 
jorden  i  udkanten  af  køkkenhaven 
var  hendes  søster  Lorraine  ved  at 
grave  tunneller  med  nogle  af  de 
mindre  børn  i  familien.  Af  én  eller 
anden  grund  fristede  det  hende 
heller  ikke.  Hun  vandrede  op  ad  den 
støvede  sti  forbi  mandarintræerne, 
der  dannede  symmetriske  mønstre 


af  matte,  grønne  bolde,  pyntede 
med  skinnende  modne  frugter.  Til 
venstre  for  hende,  bagved  stikkels- 
bærbuskene, strakte  køkkenhaven 
sig  i  frodig  forvirring. 
Fra  den  mørke  skygge  af  læhegnet 
for  enden  af  stien  førte  en  hjulspor- 
sti ud  til  vejen.  Hun  besluttede  sig  til 
at  gå  derud  i  stedet  for  at  gå  lige 
forbi  den  sammenfaldne,  vejrbidte 
bungalow,  som  hun  kendte  som 
Alistairs  hus.  Hun  var  genert  ved  at 
skulle  gå  forbi  dér.  Men  tante  Elsi, 
Ians  mor,  var  hendes  mors  søster,  så 
hun  følte  sig  fri  til  at  udforske  deres 
del  af  gården: 

Gården  lå  på  spidsen  af  én  af  de 
mange,  lange  og  smalle  halvøer,  der 
strækker  sig  ud  i  Tauranga  havnen. 
Langs  med  klipperne  var 
pohutukawa'erne  i  fuld  blomst, 
fjerlette  klynger  af  lysende  rødt 
imod  det  grå-grønne  bladhang.  New 
Zealands  juletræer  kalder  men  dem 
ofte,  fordi  de  blomstrer  hele  den 
sommerlige  december-måned. 

Vejen  endte  ved  et  hvidt  kampe- 
stenshus,  overgroet  med  vin, 
hvorfra  den  let  støvede  lugt  af 
afblomstrede  roser  hvilede  i  luften. 
På  den  anden  side  af  det  gamle  hus 
var  der  en  trekantet  stump  jord  helt 
ude  ved  spidsen  af  halvøen.  Huset 
vendte  ryggen  til  den  og  havde 
udsigt  mod  vejen,  og  en  høj  hæk 
skjulte  spidsen  derfra.  Nysgerrigt 
lænede  Lois  sig  hen  over  trælågen. 
Stedet  hørte  åbenbart  ikke  til 
gården,  og  der  var  ikke  tegn  på,  at 
det  var  beboet.  Og  da  der  ikke  var 
nogen  at  spørge  om  tilladelse  til  at 
gå  på  opdagelse,  klatrede  hun  over 
lågen. 


Midterstykket  var  græsfyldt  og 
jævnt,  men  pohutukawa'erne  stod 
tæt  omkring  toppen  af  klippen,  og 
deres  blade  fyldte  gradvis  en  dyb 
grøft,  der  fulgte  kystlinien.  Forbav- 
set undersøgte  Lois  grøften  meget 
omhyggeligt.  Der  var  spor  af 
jordhøje  på  den  fjernt  liggende  side. 

Befæstningsanlæg?  spekulerede  hun. 
Selvfølgelig!  Det  må  have  været  et 
maori-fort,  bygget  til  én  af  deres 
endeløse  stammekrige. 
Krigsbygningsværkerne  var  gamle, 
langt  ældre  end  andre  huse  i 
området.  En  dyb  stilhed  lå  over 
stedet,  en  stilhed  som  stivnet  vrede, 
der  gennemtrængte  bladenes  raslen 
og  småbølgernes  klasken  mod 
kysten  nedenfor.  Hun  bevægede  sig 
ud  på  græsmarken.  Hendes  fornem- 
melse af  at  bevæge  sig  på  forbudt 
område  øgedes.  Hun  rystede. 

Der  er  visse  steder,  der  er  hellige  for 
maori-folket,  kom  hun  i  tanker  om, 
og  dette  må  bestemt  være  ét  af  dem. 
Det  gamle  tabu  føltes  helt 
håndgribeligt  i  den  dirrende  luft.  Jeg 
burde  ikke  være  her,  tænkte  hun. 
Hjertet  hamrede  i  brystet  og  hun 
vendte  sig  om  og  gik  tilbage,  indtil 
hun  igen  stod  uden  for  lågen. 
Drengene  legede  en  vild  tagfat,  da 
hun  kom  tilbage  til  huset. 

„Hvor  gik  du  hen?"  spurgte  Ian. 

„En  tur." 

„Hvad  stak  du  af  for?" 

Hun  rystede  på  skuldrene.  „Det  var 

en  dum  leg." 

„Du  var  bange!"  Ian  så  hen  mod 

Alistair  for  at  få  støtte.  „Var  hun 

ikke,  Alistair?"  spurgte  han. 


Alistair  nikkede  nervøst  og  samtyk- 
kende. 

Lois  øjne  lynede.  „Jeg  klarede  det 
udhustag  bedre  end  dig,  Alistair 
Tavistock." 

„Naja,"  sagde  Ian.  „Men  bare  fordi 
du  stak  af  bagefter,  vil  vi  sætte  dig  på 
en  rigtig  modighedsprøve.  Du  er 
nødt  til  at  klare  den,  for  ellers  må  du 
ikke  mere  lege  med  os." 
„Hvem  bryder  sig  iøvrigt  om  at  lege 
med  piger?"  mumlede  Alistair.  Lois 
sank  en  klump.  Hun  vidste,  at  hun 
ikke  havde  nogen  at  lege  med,  hvis 
hun  ikke  kunne  lege  med  sine 
arrogante  fætre. 

„Nu  skal  jeg  fortælle  dig  det!"  sagde 
Ian  forventningsfuldt.  „Vi  vil 
beholde  dig  i  klubben,  hvis  du  vil  gå 
ind  på  den  gamle  maori  begravelses- 
plads ude  på  pynten." 
Alistairs  grin  bredte  sig  fra  øre  til 
øre.  „Ja,  du  skal  gå  ind  På 
begravelsespladsen  og  blive  dér  en 
halv  time.  Det  er  et  virkelig 
uhyggeligt  sted,  Lois." 

„Nej,"  Lois  stamme  var  fast. 
„Du  er  alt  for  bange  af  dig!" 
Lois  smilede.  Hun  ville  ikke  fortælle 
dem,  at  hun  allerede  havde  været 
der.  Oplevelsen  var  alt  for  betydelig 
dertil.  En  følelse  af  magt  voksede 
inden  i  hende.  Hun  ville  ikke  længere 
som   Alistair   rette   sig   efter   Ians 
herskesyge  befalinger.  Hun  havde 
opdaget  en  anden  slags  mod. 
„Hvorfor  vil  du  ikke  gå?"  drillede 
han. 

„Fordi  jeg  har  mere  sund  sans," 
svarede  hun  og  så  ham  lige  i  øjnene. 
Så  vendte  hun  omkring  og  gik  sin 
vej. 

'et  forekommer  at  være  en  af  de 
bedst  bevarede  hemmeligheder  i  kirken, 
at  der  er  en  mængde  enestående 
velsignelser  og  særlige  muligheder  til 
rådighed  for  enlige  medlemmer. 
I  vores  iver  efter  at  blive  gift  kan  vi  let 
komme  til  at  negligere  de  mange 
enestående  muligheder  for  at  forberede 
os,  ikke  blot  til  ægteskab,  men  til  evig 
ophøjelse. 

Som  enlig,  33-årig  nyomvendt  til  kirken 
har  jeg  ofte  været  utålmodig  efter  at 


opnå  det  tempelægteskab,  som  er  lovet 
mig  i  min  patriarkalske  velsignelse.  Og 
alligevel  er  jeg  i  mit  ottende  år  som 
medlem  blevet  stadigt  mere  opmærk- 
som på  og  taknemmelig  for  de  særlige 
velsignelser,  der  kommer  til  trofaste 
enlige  medlemmer. 

Vi  har  tid  nok  og  desuden  det 
privilegium,  at  vi  kan  bruge  den,  efter 
eget  ønske.  Men  vi  må  også  stå  til  ansvar 
for  den  måde,  hvorpå  vi  udnytter  den 
kostelige   gave,    der   hedder   tid.    Som 


De  enlige  år 
en  byrde  eller  en  gave? 


af  Anne  G.  Osborn 


19 


enlige  kirkemedlemmer  kan  vi  enten 
begræde  vores  enlige  status  og  leve  på 
kanten  af  desperation  -  eller  vi  kan  bruge 
dette  mellemstadium  i  vort  liv  til  en 
aktiv,  skabende  venten.  Jeg  er  helt 
overbevist  om,  at  den  måde,  hvorpå  vi 
bruger  denne  tid,  har  alvorlig  betydning 
for  både  vores  nuværende  og  endelige 
lykke,  såvel  som  for  vores  evige 
udvikling. 

En  første  overvejelse  gælder 
spørgsmålet  om  karriere  eller  erhverv. 
Jeg  er  tit  blevet  spurgt:  „Bør  en  sidste 
dages  hellig  kvinde  lade  sig  involvere  i  en 
karriere,  der  kræver  mange  timers 
arbejde  og  kostbar,  videregående 
uddannelse?"  Jeg  føler,  at  det  er  forkert 
at  generalisere.  Nogle  kvinder  finder 
stor  tilfredsstillelse  ved  at  leve  op  til 
kravene  ved  en  krævende  karriere.  Som 
professor  ved  et  medicinsk  fakultet  og 
som  diagnosespecialist  finder  jeg  stor 
personlig  tilfredsstillelse  ved  at  tjene 
andre.  Jeg  finder  det  meget 
fyldestgørende  at  kunne  stille  en  særlig 
vanskelig  diagnose.  Ved  bøn  og  gennem 
præstedømmets  velsignelser  har  jeg  også 
modtaget  en  trøstende,  personlig 
forsikring  om,  at  det,  jeg  i  øjeblikket 
gør,  er  velbehageligt  i  Guds  øjne. 

Men  en  så  krævende,  tidsopslugende 
karriere  er  måske  ikke  sagen  for  ret 
mange  kvinder,  måske  mindst  af  alt  for 
kvinder  i  kirken.  Jeg  må  tilstå,  at  de 
største  og  varigste  glæder  i  mit  liv  ikke 
udspringer  fra  mit  noget  usædvanlige 
arbejde,  men  fra  stilfærdige,  anonyme 
udtryk  for  barmhjertighedstjeneste. 
Som  enlige  har  vi  tid  til  at  lære 
hemmelighederne  ved  at  blive  til 
velsignelse  for  andre.  Det  er  alt  for  let  at 
være  så  optaget  af  vore  egne  behov  og 
problemer,  at  vi  bliver  åndeligt  døve  for 
de  nødråb  og  hjertesorger,  der 
forekommer  rundt  om  os.  Med  hjælp  fra 
en  villig  biskop  eller  hjælpe- 
foreningspræsidentinde  kan  vi  få  et  vide, 
hvem  i  wardet,  der  trænger  til  en  terrin 
varm  suppe,  til  at  få  en  græsplæne  slået 


eller  til  at  få  besøg  af  sympatiserende 
bekendte.  Et  nybagt  brød  eller  en  lækker 
dessert,  der  anbringes  på  dørtrinet,  kan 
glædeligt  overraske  og  opmuntre  et 
menneske,  som  er  bundet  til  hjemmet. 
Aldrig  vil  vi  være  så  ubundne  som  nu.  Vi 
har  tid  til  at  tage  en  institut-klasse  eller  et 
hjemmestudiekursus.  Vi  har  tid  til  at 
begynde  og  ivrigt  følge  et  personligt 
skriftstudium-program.  Den  selvdisci- 
plin, der  derved  udvikles,  vil  gøre  os 
nyttige  for  resten  af  livet. 
Vi  har  tid  til  at  blive  virkelig  godt 
belæste,  hvis  bare  vi  vil  udsøge  os  de 
bedste  bøger. 

Vi  har  tid  til  at  udvikle  et  bredt  udsnit  af 
talenter  og  interesser.  Mens  jeg 
uddannede  mig,  havde  jeg  ikke  nogen 
særlig  strålende  indkomst.  Et  år 
bestemte  jeg  mig  til  selv  at  lave  alle  mine 
julegaver.  Mens  jeg  ledte  efter  gode 
idéer,  købte  jeg  et  billigt  hæfte  om  batik 
(det  er  kunsten  at  male  på  stoffer)  Til 
min  overraskelse  og  glæde  opdagede  jeg, 
at  jeg  havde  et  hidtil  ukendt  kunstnerisk 
talent.  Den  galleri-ejer,  som  indramme- 
de de  stoffer,  jeg  havde  dekoreret  som 
julegaver,  var  så  glad  for  dem,  at  han 
indbød  mig  til  at  lave  et  one-women 
show  i  hans  lokaler!  Med  et  udmærket 
salg  fra  den  udstilling  og  efterfølgende 
større  opgaver,  kunne  jeg  ikke  blot 
forsørge  mig  selv,  mens  jeg  studerede, 
men  også  lægge  noget  til  side  til  køb  af  et 
hus. 

Vi  har  tid  til  at  begynde  på  det 
genealogiske  arbejde,  som  vi  så  længe 
har  udskudt.  Min  bror  -  som  også  er 
omvendt  til  kirken  -  og  jeg  begyndte  at 
indsamle  navne  og  blev  hurtigt 
begejstrede  for  denne  nye  kilde  til  glæde 
og  spænding.  Nu  er  hele  familien 
involveret  i  at  samle  gamle  fotografier, 
søge  navne  på  forfædre  og  opbygge  en 
stamtavle. 

Den  dybe  tilfredsstillelse  over  regelmæs- 
sig, flittig  kirketjeneste  kan  ikke 
overvurderes.  Jeg  er  medlem  af 
søndagsskolens  hovedbestyrelse  men  jeg 

har  også  megen  glæde  af  at  virke  som 
søndagsskolelærer  i  mit  eget  ward. 
Vi  har  tid  til  at  lade  os  involvere  med 
familierne  i  vores  ward  eller  gren  og 
blive  venner  med  de  mindre  børn.  Jeg 
bliver  indbudt  til  (og  glæder  mig  meget 
til)  baseballkampe,  klaver-  og  violin- 
koncerter, julespil  og  svømme-parties. 
Blot  gennem  vores  egen  deltagelse  kan  vi 
stilfærdigt  opmuntre  vore  unge  venner 
til  at  efterleve  evangeliske  principper, 
mens  de  vokser  op. 

Vi  har  masser  af  ubesat  tid  at  tilbringe 
med  vor  himmelske  Fader.  Jeg  kan  ikke 
overvurdere  den  virkning,  faste  og 
langvarige  bønner  har  haft  i  mit  liv. 
Efter  at  jeg  havde  læst  Enos1  bog 
forandredes  mit  livs  kurs  totalt,  da  jeg 
besluttede  mig  til  også  at  nærme  mig 
Herren  i  langvarig  bøn.  Resultaterne  var 
forbløffende.  Ikke  blot  modtog  jeg 
direkte  personlig  vejledning  for  min 
øjeblikkelige  og  fremtidige  tilværelse, 
men  jeg  opnåede  et  urokkeligt 
vidnesbyrd  om  Herrens  særlige  kærlig- 
hed og  omsorg  for  mit  velbefindende. 
Men  hvad  kan  vi  gøre,  når  disse 
uundgåelige  øjeblikke  af  ensomhed  og 
skuffelse  kommer  krybende  ind  i  os? 
Tidligere  i  denne  måned  oplevede  jeg  én 
af  mine  sjældne,  korte  perioder  af 
depression.  Den  ensomhed,  jeg  følte,  var 
næsten  ikke  til  at  bære.  Mine  naboer  var 
hjemme  og  -  som  jeg  har  gjort  det  så 
mange  gange  tidligere  -  søgte  jeg  deres 
venskabs  trøstende  varme.  Jeg  blev 
opløftet  af  disse  kære  venners  og 
naboers  kærlige  omsorg  og  interesse  og 
opdagede  en  enkel  sandhed:  I  de 
øjeblikke,  hvor  vi  behøver  hjælp,  er  vi 
omgivet  af  kærlige  hænder,  der  løftes  for 
at  styrke  og  hjælpe  os.  Se  jer  omkring. 
Jeg  lover  jer,  at  de  er  der. 
Og  når  skuffelser  tynger  stærkt,  så  sejer 
omkring.  Erkend  skuffelse  som  det,  den 
er:  én  af  Satans  mest  stilfærdige  men 
alligevel  mest  ødelæggende  midler.  Han 
vil  overbevise  os  om,  at  vi  er  uværdige  til 
respekt  og  kærlighed,  og  derved  lokke  os 
ned  i  selvmedlidenhedens  farlige  dynd. 


Jeg  har  opdaget,  at  en  sikker  kur  mod 
depression  er  at  gøre  sig  klart,  at  der  et 
sted  derude  er  én,  som  har  brug  for  mig. 
Når  jeg  velsigner  en  anden,  opløses  mine 
egne  behov  og  problemer  hurtigt  af  den 
varme  jeg  føler  ved  at  have  lyst  en  smule 
op  i  en  andens  tilværelse,  og  over  at  jeg 
har  gjort  noget,  som  er  velbehageligt  for 
Herren. 

Lad  os  derfor  fryde  os  over  den  kostelige 
skat.  tiden,  og  takke  Herren  for  en  særlig 
gave.  Vi  har  virkelig  tid  til  at  blive 
interessante,  fordi  vi  er  interesserede. 


Faderens  og  Sønnens  åbenbaring  for 
Joseph  Smith  skildres  levende  i  sangen, 
som  vi  kalder  „Joseph  Smiths  første  Bøn": 

Hvilken  smuk  og  yndig  morgen, 
Solen  farver  skont  vor  jord; 
Bier  summer  -  fugle  synge 
Som  et  lifligt  englekor; 
Og  i  lundens  svale  skygge 
Joseph  søgéf  Herren  stor. 

Ned  han  knæler,  sagte  heder  - 
Det  er  drengens  forste  bon, 
Morkels  magter  ned  i  støvet 
Knuger  denne  jordens  son; 
Uj'orsagt  han  dog  vedbliver 
At  anråbe  Gud  i  Ion. 

Mørket  viger,  lys  neddaler, 
Solens  lys  det  overgår; 
Glorieglansen  på  ham  falder, 
Skovens  træer  ildstøtten  når. 
Joseph  skuer  Gud,  vor  Fader, 
Som  med  Sønnen  for  ham  står. 

„Joseph,  denne  er  min  elskte, 
Hor  hamr  -  lod  vor  Faders  bud, 
Josephs  simple  ord  bønhørtes, 
Henrykt  horer  han  sin  Gud; 
Fryd  og  glæde  hjertet  fylder, 
Thi  som  Seer  han  kåres  ud. 

-  George  Manwaring  - 

Faderens  og  Sønnens  besøg  hos  Joseph 
Smith  åbnede  døren  for  oprettelsen  af 
Guds  rige  på  jorden  i  denne  uddeling,  og 
det  var  utvivlsomt  den  største  begivenhed  i 
det  19.  årh. 

På  rejse  med 
en  missionær-profet 


af  dr.  James  O.  Mason 


Til  at  begynde  med  holdtes 
områdekonferencerne  kun  i  én  by  ad 
gangen,  som  seks.  i  Manchester,  Mexico 
City  eller  Munchen.  Rejsen  til  en 
konference  og  derefter  hjem  igen  var  et 
forholdsvis  enkelt  arrangement  for 
brødrene.  Efterhånden  som  tanken,  om 
at  bringe  konferencerne  ud  til  medlem- 
merne, udvikledes,  kom  det  -  især  under 
præsident  Spencer  W.  Kimballs  ledelse  - 
til  at  betyde  en  sammenkædning  af  fem 
eller  seks  områdekonferencer  umiddel- 
bart efter  hinanden.  Det  gjorde 
rejsearrangementet  mere  end  hektisk  - 
det  blev  simpelthen  absolut  udmatten- 
de. Da  områdekonferenceplanerne  for 
Asien  i  1975  blev  offentliggjorte,  blev  jeg 
en  smule  bekymret  og  følte,  at  én  eller 
anden  burde  rejse  med  som  læge  for 
generalautoriteterne  og  deres  hustruer 
og  andre  medlemmer  af  gruppen.  Det 
var  ikke  så  få  mennesker,  der  rejste 
samlet,  og  det  forekom  rigtigst  at  have 
lægehjælp  ved  hånden  for  påkommende 
tilfælde.  Der  blev  udarbejdet  et  forslag, 
og  det  blev  vedtaget  at  lade  en  læge 
ledsage  dem,  der  rejste  til  de  forskellige 
områdekonferencer.  1 1976  blev  jeg  bedt 
om  at  tage  til  Europa  for  at  udføre 
denne  opgave. 

Lige  fra  begyndelsen  af  vor  rejse  var  jeg 
rørt  over  den  omsorg,  præsident  og 
søster  Kimball  udviste  for  dem,  der 
rejste  med  dem.  Da  min  hustru  og  jeg  gik 
ombord  i  flyet  i  Salt  Lake  City,  fik  vi 
plads  skråt  bagved  præsident  Kimball. 
Et  par  minutter  efter  at  flyet  var  startet, 
og  vi  kunne  løsne  sikkerhedsselerne, 
vendte  præsident  Kimball  sig  om  og 
spurgte  os:  „Har  I  det  godt?"  Jeg  var  der 


for  at  betjene  ham  og  de  andre,  der  rejste 
med  ham,  og  alligevel  viste  han  omsorg 
for  os.  På  hele  turen  var  denne 
storartede,  venlige  og  godhjertede  mand 
altid  interesseret  i  sine  omgangsfællers 
velbefindende.  Vi  følte  os  så  dejligt 
tilpas,  mens  vi  rejste  sammen  med  ham 
på  grund  af  hans  hjertelighed  og 
omsorg. 

Efter  den  første  områdekonference  i 
Paris  rejste  vi  til  Helsingfors.  Præsident 
Kimball  have  nu  arbejdet  hårdt  i  tre 
dage.  Han  stod  tidligt  op  hver  morgen, 
havde  meget  travlt  med  arbejde  hele 
dagen  og  gik  så  i  seng  meget  sent.  Hans 
ansvar  og  hans  opgaver  tyngede  mere 
end  nogen  andens. 

Hans  arbejde  omfattede  ikke  blot  at 
præsidere  og  lede,  men  han  skulle  også 
tale  i  lang  tid  ved  hjælp  af  oversætter. 
Han  havde  holdt  en  anstrengende 
pressekonference  samt  interviewet  og 
indsat  mange  lokale  kirkeledere.  Vi  gik 
sent  om  aftenen  ombord  i  et  fly  til 
Helsingfors.  Det  var  nødvendigt  at 
skifte  fly  i  København,  og  da  vi  gik 
gennem  hallen  dér,  bar  præsident 
Kimball  en  kuffert  med  skiftetøj.  Jeg 
havde  en  hånd  ledig  og  gik  op  til  ham  og 
sagde:  „Præsident  Kimball,  lad  mig 
bære  den."  Han  vendte  sig  mod  mig  og 
sagde:  „Nej,  tak  skal  du  have.  Jeg  må 
have  en  grund  til  at  være  her!"  Han  var 
næsten  alvorlig  i  sin  ydmyge  måde  at 
give  udtryk  for  sit  ønske  om  selv  at  klare 
sig.  Han  ville  ikke  ligge  andre  til  byrde. 
Jeg  havde  den  samme  følelse  af  hans 
smukke  indstilling  på  hele  rejsen. 
Under  turens  sidste  områdekonference, 
i  Dortmund,  boede  vi  på  et  gammelt, 

smukt  hotel.  Direktøren  var  en  streng, 
høj,  rank  og  gråhåret  prøjsisk  herre. 
Han  lignede  en  officer  i  den  tyske  hær. 
Andendagen  efter  vor  ankomst  sagde 
denne  dirketør  om  præsident  Kimbal] : 
„Hver  gang  den  mand  går  gennem 
forhallen  her,  får  jeg  gåsehud  over  hele 
kroppen."  Han  følte  den  ånd,  der 
udstråler  fra  præsident  Kimball.  Efter  at 
have  sagt  det,  blev  han  præsenteret  for 
profeten.  Præsident  Kimball  talte  kort 
med  ham  og  gav  ham  en  familiehjem- 
meaftenbog.  Og  der  blev  sørget  for,  at 
han  kom  til  at  høre  missionærlektierne. 
Denne  hoteldirektør  var  stærkt  bevæget 
over  denne  meget  korte  kontakt  med 
den  levende  profet.  Da  vi  rejste  derfra, 
gik  vi  ind  i  en  bus,  der  holdt  foran 
hotellet  og  kørte  rundt  om  blokken,  så 
vi,  på  grund  af  den  ensrettede  kørsel  i 
gaden,  påny  kom  forbi  hotellet.  Da  vi 
gjorde  det,  stod  direktøren,  denne 
smukke,  statelige  herre  udenfor  og 
vinkede  farvel  til  præsident  Kimball 
med  et  hvidt  lommetørklæde.  Det  var 
kendetegnende,  at  hoteldirektøren  kun- 
ne føle  Herrens  Ånd  blot  ved  at  se  vores 
profet  gå  gennem  forhallen.  For  når  alt 
kommer  til  alt,  så  ser  præsident  Kimball 
ud  omtrent  som  alle  os  andre.  Der  kan 
nok  være  dem,  der  ikke  synes,  at  der  er 
noget  særligt  at  bemærke  ved  hans 
udseende  -  men  det  er  en  usædvanlig 
ånd,  der  følger  ham. 

Efter  Dortmundkonferencen,  da  stør- 
stedelen af  gruppen  vendte  tilbage  til 
USA,  rejste  præsident  Kimball,  præsi- 
dent Tanner  og  deres  hustruer  og  nogle 
få  andre  til  Bern  i  Schweiz.  Her  havde  de 
to  medlemmer  af  Det  øverste  Præsident- 
skab travlt  i  endnu  halvanden  dag  i 
templet.  De  havde  nu  rejst  i  14  dage,  og 
deltaget  i  fem  områdekonferencer.  De 
havde  ustandseligt  været  igang,  da  vi  tog 
en  bus  i  Bern  for  at  rejse  til  Zurich,  hvor 
vi  skulle  borde  flyet  med  kurs  mod  New 
York  og  derefter  til  Salt  Lake  City.  Jeg 
blev  igen  vidne  til  præsident  Kimballs 
usædvanlige  entusiasme. 


Det  var  14  dage  i  uafbrudt  bevægelse,  og 
i  de  næste  30  timer  ville  der  ikke  blive 
nogen  mulighed  for  profeten  til  at 
komme  i  seng  og  virkelig  slappe  af  I 
bussen  lænede  de  fleste  af  os  sig  tilbage  i 
sæderne  og  fik  en  lille  lur.  Jeg  sad  bag 
præsident  Kimball  og  ventede,  at  han 
ville  bruge  den  næste  timestid  til  at  få  en 
smule  velfortjent  hvile.  Vi  var  knapt  nok 
nået  ud  på  motorvejen,  før  præsident 
Kimball  rejste  sig  og  kæmpede  sig  frem 
til  et  klapsæde  ved  siden  af  chaufføren. 
Mens  jeg  næsten  udkørt  sad  på  min 
plads,  kunne  vores  profet,  der  havde 
mere  grund  til  at  være  træt  end  nogen 
anden,  ikke  hvile,  fordi  der  var  et 
menneske  ombord  i  bussen,  som  ikke 
havde  fået  forkyndt  Jesu  Kristi 
evangelium. 

Mens  jeg  overværede  dette,  følte  jeg  mig 
skyldig  -jeg  havde  haft  lyst  til  at  sidde  og 
slappe  af,  men  profeten,  der  erkendte 
den  altoverskyggende  betydning  af 
missionering,  lod  ikke  træthed  afdæmpe 
sit  brændende  ønske  om  at  dele 
evangeliet  med  andre. 
Jeg  spekulerede  på,  hvordan  han  ville 
tale  med  chaufføren,  som  kun  syntes  at 
forstå  meget  lidt  engelsk.  Præsident 
Kimball  taler  ikke  tysk.  Til  at  begynde 
med  var  der  nogen  vanskelighed,  da  de 
prøvede  at  tale  med  hinanden.  Men  efter 
et  par  minutters  forløb  var  de  to 
øjensynligt  helt  i  stand  til  at  forstå 
hinanden.  Efter  overvejelser  om, 
hvordan  de  kunne  kommunikere  med 
hinanden,  samlede  min  bekymring  sig 
om,  hvorvidt  buschaufføren  ville  være  i 
stand  til  at  holde  bussen  på  vejen,  når 
han  ustandseligt  stirrede  på  præsident 
Kimball.  Det  var  helt  tydeligt,  at  han 
forstod  og  var  interesseret  i  Præsident 
Kimballs  oprigtige  budskab.  Deres 
samtale  varede,  indtil  vi  nåede  omegnen 
af  Zurich,  da  præsident  Kimball  vendte 
tilbage  til  sin  plads. 

Da  bussen  kørte  op  foran  lufthavnen  i 
Zurich,  ventede  præsident  Gary  E. 
CTBrian,  præsident  over  Zurich  Schweiz 

Mission,  ved  fortovet.  Præsident 
Kimball  gik  hen  til  døren  i  bussen,  da 
den  åbnedes.  Han  bad  præsident 
(TBrian,  træde  op  i  bussen,  og  idet  han 
trykkede  ham  i  handen,  sagde  han: 
„Præsident  CTBrian,  dette  er  hr  .  .  .  Vil 
du  love  mig  at  belære  ham  om 
evangeliet?"  Præsident  O'Brian  sagde: 
„Ja,  præsident."  Og  så  sagde  præsident 
Kimball:  ,,Hr  .  .  .  dette  er  en  af  vore 
missionspræsidenter.  Vil  De  lade  ham 
belære  Dem  om  Jesu  Kristi  evange- 
lium?" Buschaufføren  nikkede  og  sagde, 
at  det  ville  han. 

Denne  oplevelse  lærte  mig  klart 
betydningen  af  at  dele  evangeliet  med 


andre.  Vores  profet  er  i  nær  kontakt  med 
vor  himmelske  Fader  og  ser  gennem 
sløret  meget  tydeligere,  end  jeg  gør.  Han 
viser  den  stærke  nødvendighed  i  at 
missionere.  Selv  i  et  øjeblik,  hvor 
præsident  Kimball  har  al  mulig  grund  til 
at  være  træt,  og  han  synes  at  have  en 
gyldig  grund  til  at  sætte  sig  afslappet 
tilbage  og  lade  missioneringen  hvile, 
fortsætter  præsident  Kimball  med  at 
være  en  energisk  missionær.  Hvordan 
kan  du  eller  jeg  gøre  mindre  for  at  dele 
evangeliet  med  vore  familier,  vore 
naboer,  vore  venner  og  enhver  anden, 
som  vi  træffer  på  vor  vej? 


GUD  ER  ET  OPHØJET  MENNESKE 

af  Joseph  Smith 

Jeg  vil  gå  ti/hage  til  begyndelsen,  for  verden  blev  til,  for  at  vise,  hvad  slags  væsen 
Gud  er.  Hvad  slags  væsen  var  Gud  i  begyndelsen?  Åbn  jeres  øren  og  hør,  alle  I 
jordens  ender,  thi  jeg  vil  bevise  det  med  Bibelen  i  hånd  og  fortælle  fer  om  Guds 
planer  med  hensyn  til  menneskeheden,  og  hvorfor  han  griber  ind  i  menneskers 
forhold. 

Gud  selv  var  engang,  som  vi  er  nu  og  er  et  ophøjet  menneske  og  sidder  på  sin  trone 
i  hine  Himle!  Det  er  den  store  hemmelighed.  Dersom  s/oret  blev  revet  i  stykker  i 
dag.  og  den  store  Gud,  som  holder  denne  verden  i  dens  bane.  og  som  vedligeholder 
alle  verdener  og  alle  ting  ved  sin  magt  og  kraft,  ville  gøre  sig  selv  synlig  -  jeg 
siger,  dersom  I  skulle  se  ham  i  dag.  ville  I  se  ham  som  en  mand  i  et  menneskes- 
skikkelse  -  som  fer  selv  i  et  menneskes  hele  person,  bi/lede  og  skikkelse;  thi  Adam 
blev  skabt  i  se/ve  Guds  form,  billede  og  ligne/se  og  fik  instruktioner  og  belæringer 
af  ham,  vandrede  og  talte  og  samtalede  med  ham,  som  det  ene  menneske  taler  og 
meddeler  sig  til  det  andet. 

For  at  kunne  forstå  emne!  om  de  dode.  til  i  rost  for  dem,  som  sorger  over  tabet  af 
deres  venner,  er  det  nødvendigt,  at  vi  skulle  forstå  Guds  karakter  og  væsen,  og 
hvorledes  han  er  blevel  det,  han  er;  thi  jeg  vil  fortælle  jer,  hvordan  Gud  blev  Gud. 
Vi  har  forestillet  os  og  ment.  at  Gud  var  Gud  fra  al  evighed.  Jeg  vil  gerne  gendrive 
denne  opfattelse  og  tage  slorel  bort,  sa  I  kan  se. 

Der  er  ting,  som  nogle  ikke  kan  fatte  og  forstå,  men  del  er  enkelt  og  ligefremt. 
Det  er  Evangeliets  første  princip  med  bestemthed  at  erkende  Guds  karakter  og  at 
vide,  al  vi  kan  samtale  med  ham,  som  det  ene  menneske  taler  med  det  andet,  og  at 
han  engang  var  et  menneske  som  vi;  ja.  el  Gud  selv.  Fader  til  os  alle.  boede  på 
jorden,  akkurat  som  Jesus  Kristus  gjorde;  jeg  vil  bevise  det  fra  Bibelen.  (Se  også 
Den  danske  Stjerne,  april  1972.  s.  152) 

af  John  A.  Green 

Illustreret  af  Ed  Hornes 


Vi  var  27  den  dag,  alle  mellem  atten  og 
nitten  år,  undtagen  en  ung  mand,  der  var 
21,  og  som  vi  kaldte  „Pop".  Der  var,  tre 
mere  som  var  startet  sammen  med  os, 
men  de  var  faldet  af  undervejs,  ude  af 
stand  til  at  følge  med  i  den  fantastisk 
hårde  grundtræningsøvelse  i  det  konge- 
lige, canadiske  luftvåben.  Vi  havde 
trænet  hårdt  i  månedsvis  for  at  overtage 
de  unge  mænds  pladser,  mænd,  som 
ikke  var  meget  ældre  end  os,  og  som  bag 
deres  maskingeværer  og  plexiglaskup- 
ler, havde  måtte  ofre  deres  liv  i  luften 
over  Tyskland. 

Traditionelt  efterfulgtes  grundtrænin- 
gen af  en  passende  oprykningseksamen. 
Hver  enkelt  fly-gruppe  var  sikker  på,  at 
den  kunne  overgå  de  andre  grupper  i 


næsten  enhver  fysisk  Prøve.  Ved  fly- 
festen  efter  grundkursets  afslutning  var 
det  blevet  tradition  at  fly-kadetterne 
beviste,  at  de  var  bedre  end  alle  andre. 
Vores  fly-gruppe  var  ikke  anderledes. 
En  ungdommelig  iver  syntes  at  tvinge  os 
til  at  aflægge  al  disciplin  for  en  aften  for 
støjende  at  bevise,  at  vi  var  nummer  ét, 
at  vi  var  de  bedste,  at  vi  var  på  toppen, 
og  på  én  eller  anden  måde  havde  vi 
sparet  sammen  til  at  more  os 
tilstrækkeligt  for  et  helt  liv  på  en  enkelt 
aften.  Og  så  satte  vi  os  alle  i  græsset  den 
dag  for  at  snakke  om  vores  fly-fest. 
Jeg  satte  mig  også  og  følte  mig  meget 
alene,  og  for  første  gang  siden  vores  fly- 
gruppe var  blevet  samlet,  følte  jeg 
absolut    intet    ønske    om    at    høre    til 


gruppen.  Jeg  betragtede  de  andre,  der 
smilte  og  lo,  da  de  enedes  om,  at  kun  den 
allerbedste  natklub  kunne  gøre  ddt,  og 
jeg  fornemmede  den  stigende  forvent- 
ning, mens  de  diskuterede  de  aktiviteter, 
som  de  mente  ville  være  de  mest 
underholdende.  Det  blev  foreslået,  at 
hver  enkelt  af  os  måtte  forpligte  os  til  at 
bidrage  med  sine  bedste  idéer,  og  efter  at 
fem-seks  af  kammeraterne  med  begej- 
string havde  talt  om  deres  forslag,  sagde 
én:  „Lad  os  høre,  hvad  Green  har  at 
sige.1' 

Green  var  den  eneste  mormon  i  gruppen 
og  havde  ikke  noget  ønske  om  at  sige 
noget  til  nogen.  Alt,  hvad  han  ønskede, 
var  at  trække  sig  tilbage.  Hvordan 
fortæller  man  26  ikke-mormoner  om 
den  gren,  man  går  til  hver  eneste  søndag 
sammen  med  en  anden  mormon  fra  en 
anden  gruppe?  Hvordan  overfører  man 
de  følelser,  man  har  om  missionshjem- 
met,  hvortil  man  har  en  stående 
søndagsmiddag-invitation,  og  hvor  man 
samles  omkring  klaveret  hver  søndag 
aften  for  at  synge  sammen  med 
missionærerne,  lige  før  man  sammen 
med  sin  kammerat  skal  nå  den  sidste  bus 
for  at  komme  tilbage  til  barakken,  før 
lyset  slukkes?  Hvad  kan  man  forklare  26 
ikke-mormoner,  der  planlægger  en 
hæmningsløs  fest  i  en  natklub,  hvor  kold 
og  trist  den  søndagsaften-tur  tilbage  til 
barakkerne  forekom?  Hvor  forstående 
ville  de  være,  når  man  fortalte  dem  om, 
hvor  man  hadede  at  komme  tilbage  til 


barakken  hver  søndagaften,  fordi  man 
vidste,  at  det  første  ord,  der  ville  lyde, 
ville  gøre  komplet  nar  ad  ordet  elske? 
Svarene  På  alle  disse  spørgsmål,  der 
hurtigt  for  gennem  min  hjerne  den  dag, 
var..  „De  vil  ikke  forstå.  De  vil  ikke  være 
interesseret.  De  vil  sandsynligvis  blive 
sure  eller  le.  Deres  forhåbninger  til  en 
fly-fest  er  en  god  antydning  af,  hvad  de 
finder  vigtigt  her  i  livet,  og  derfor  vil  det 
være  meningsløst  at  tale  til  dem.,,  Men 
på  én  eller  anden  måde  var  jeg  nødt  til  at 
komme  frem  med  noget,  der  kunne 
fritage  mig,  så  jeg  kunne  slippe  for  at 
deltage  i  den  fly-fest.  Jeg  var  gal  på  mig 
selv,  for  efter  i  månedsvis  at  have 
arbejdet  sammen  med  disse  fyre  som  en 
helhed,  skulle  jeg  nu  pludselig  og 
pinefuldt  trække  mig  ud  af  fællesskabet. 
Jeg  var  vred  på  dem  for  at  have  sat  mig  i 
en  sådan  situation,  som  jeg  vidste,  at  jeg 
måtte  ødelægge.  De  ville  bedømme  mig 
som  den  sidste,  de  kunne  tænke  sig  at 
have  med  til  en  fly-fest,  og  jeg  havde 
allerede  dømt  dem  som  ude  afstand  til 
at  arrangere  en  fest,  som  jeg  ville  gå  med 
til. 

„Lad  os  høre,  hvad  Green  har  at  sige." 
„Ja,  kom  her.  Green.  Du  har  ikke  sagt  et 
ord.  Hvad  synes  du,  vi  skal  gøre?"* 
Green  trak  vejret  dybt,  og  mens  han 


temmelig  ligegyldigt  betragtede  græsset 
foran  sig,  holdt  han  denne  korte  retræte- 
tale: „Naja,  hvis  jeg  skulle  tage  med  til 
en  fly-fest  ...  så  ville  jeg  medbringe  en 
sød,  ordentlig  pige  ...  så  der  ikke  blev 
noget  drikkeri  .  .  .  ingen  rygning  ...  og 
ingen  sværgen."  Han  turde  ikke  se  på 
nogen,  og  han  forberedte  sig,  så  vidt  han 
kunne,  på  det  pludselige  omslag,  han 
vidste  ville  komme. 
Og  så  skete  det! 

Der  var  helt  stille  et  øjeblik.  Der  var  så 
stille,  at  man  kunne  have  hørt  en  nål 
falde  i  græsset.  Så  var  der  én  i  kredsen, 
som  sagde:  ,,Jaså  .  .  ." 
Så  var  det  sket.  Det  blev  starten.  De  ville 
allesammen  sige  noget,  og  så  kunne 
Green  pakke  sin  ensomme  retræte 
sammen  og  efterlade  sine  verdslige 
kammerater  sammen  med  deres  frivole 
livsopfattelse. 

,,Ja, .  .  .  jeg  ville  også  hellere  have  en  sød 
pige  med  .  .  ." 

Og  en  anden:  ,,Hvem  ville  ikke  det?" 
Så  var  der  igen  en  lang  pause,  og  så  kom 
det  fra  én  af  dem:  ,Jeg  foreslår  Green 
som  konferencier/' 
Der  var  ikke  andre  forslag. 
En  uge  senere  kom  alle  27  medlemmer  af 
flygruppen  med  deres  nydeligt  klædte 
kvindelige  ledsagere  til  vores  fest.  Der 
blev  ikke  drukket.  Der  blev  ikke  røget. 
Der  blev  ikke  bandet.  Bare  en  masse  god 
mad,  god  musik,  god  dans  ...  og  gode 
erindringer  om  en  fly-fest,  som  var  ret  så 
enestående. 

Jeg  husker,  ikke  uden  en  vis  flovhed, 
mine  tanker  den  solrige  eftermiddag  i 
1944,  da  vi  satte  os  i  græsset.  Jeg  husker, 
hvordan  jeg,  ufrivilligt,  kom  til  at  øve 
indflydelse  på  26  unge  menneskers 
tilværelse.  Jeg  troede,  at  jeg  lod  dem  i 
stikken.  Men  meget  generøst  satte  de 
mig  i  toppen,  og  i  mine  erindringer  er  det 
nøjagtigt  dér,  jeg  ser  dem. 


Kristus  set  af  vor  tids  profeter. 


Joseph  l'ielding  Smith 


Vi  er  imidlertid  ikke  afhængige  af 
skrifter  ag  vidnesbyrd  fra  mennesker. 

som  levede  og  skrev  i  gamle  dage. 
Selv  om  vi  accepterer,  hvad  de  siger, 
lutr  vi  vor  egen  lids  vidners 
vidnesbyrd.  Joseph  Smith.  Oliver 
Cdndery.  Sidney  Rigdon  og  andre 
med  de/n  har  buret  vidnesbyrd  til 
verden  -  saledes  som  de  i  blev  dem 
befalet  -  om.  al  de  sa  Jesus  Kristus, 
talte  med  hem.  blev  betjent  aj  ham  og 
modtag  belæring  fra  ham. 
Disse  kendsgerninger  er  gengivet,, 
som  de  blev  skrevet  pa  det 
pågældende  tidspunkt.  Dette 
vidnesbyrd  er  gået  ud  til  alverden  og 
har  varet  tilgængeligt  for  verden  i 
over  100  tir. 
Joseph  Smith  og  Oliver  Cowdery  var 
tilstede,  da  Herren  Jesus  Kristus  viste 
sig  i  Kirtland-templet  den  3.  april 
1826,  og  de  hor  te  hans  rost.  Joseph 
Smith  og  Sidney  Rigdon  var  i  hans 
nærhed  den  16.  februar  1832,  og  har 
givet  os  deres  vidnesbyrd  således:  .Og 
nu,  efter  de  mange  vidnesbyrd,  som 
er  blevet  givet  om  ham,  er  dette  det 
sidste  vidnesbyrd,  som  vi  giver  om 

ham:  at  han  lever! 

Thi  vi  så  ham  ved  Guds  hojre  hånd, 

og  vi  hørte  rosten,  som  vidnede,  at 

han  var  Faderens  Enbårne,  at  ved 

ham,  gennem  ham  og  af  ham, 

eksisterer  og  skabtes  verdenerne  og 

at  deres  indbyggere  er  sønner  og 

dotre,  født  af  Gud." 

Fra  Lærdomme  om  Frelse,  side  41. 

Klassikere  af  De  sidste  Dages  Helliges  Profeter 


D 


'a  en  ung  bondeknøs  fra  staten 
New  York  ved  navn  Joseph  Smith  først 
fortalte  sin  historie  om  den  mirakuløse 
åbenbaring  i  1820,  er  det  helt 
usandsynligt,  at  hans  naboer  havde 
nogen  idé  om  betydningen  af  den 
begivenhed  eller  den  indflydelse,  Joseph 
Smith  ville  få  på  millioner  af 
menneskers  tilværelse.  Og  da  profeten 
blev  dræbt  den  27.  juni  1844,  mente 
verden  i  det  store  og  hele,  at  det  arbejde, 
som  han  havde  begyndt,  hurtigt  ville 
opløses,  for  de  havde  stadig  ingen  idé 
om  hans  missions  natur  og  det  værk, 
han  var  kaldet  til  at  udføre. 
I  de  år,  der  fulgte  efter  oversættelsen  af 
Mormons  Bog  og  kirkens  oprettelse,  var 
Joseph  Smith  glad  for  enhver  lejlighed  til 
at  fortælle  sin  historie  og  forklare 
evangeliet  for  dem,  som  virkelig  viste 
interesse. 

Profetens  dagbog  indeholder  for  den  1. 
marts  1842  dette  notat:  „Efter 
anmodning  fra  mr.  John  Wentworth, 
redaktør  og  ejer  af  Chicago  Democrat 
har  jeg  skrevet  den  efterfølgende  korte 
beretning  om  de  sidste  dages  helliges 
opståen,  fremgang,  forfølgelse  og  tro, 
den  kirke,  for  hvem  jeg  har  den  ære  efter 
Guds  befaling  at  være  grundlægger.  Mr. 
Wentworth  siger,  at  han  ønsker  at  give 
mr.  Bastow,  én  af  hans  venner,  som  er 
ved  at  skrive  New  Hampshires  historie, 
dette  dokument.  Da  mr.  Bastow  har 
taget  passende  skridt  til  at  skaffe  sig 
korrekte  oplysninger,  er  alt,  hvad  jeg 
skal  bede  ham  om,  at  han  offentliggør 
beretningen  i  sin  helhed,  usmykket  og 
uden  at  fremstille  den  forkert." 
Det  brev,  som  profeten  hentyder  til,  er  i 
kirken  simpelthen  blevet  kendt  som 
,,Wentworth-brevet,\  Ældste  B.  H. 
Roberts  (1857-1933),  medlem  af  De 
halvfjerds'  første  Råd  og  en  kendt 
kirkehistoriker,  har  dette  at  sige  om 
Wentworth-brevet:  ,,Det  er  ét  af  de  mest 


skattede  dokumenter  i  vor  kirkes 
litteratur.  Og  det  er  også  det  tidligst 
offentliggjorte  dokument,  hvori  profe- 
ten giver  en  levende  beretning  om  de 
begivenheder,  der  førte  til  de  sidste 
dages  værk  .  .  .  Med  sin  kombination  af 
præcis  erklæring  og  sammenfattende 
beretning  om  emnet  .  .  .  har  det  få  et 
ligestillelse  blandt  alle  historiske  doku- 
menter og  helt  bestemt  ingen,  der 
overgår  det  i  vor  kirkes  litteratur.  I  det 
har  man  på  nogle  få  sider  ...  en 
bemærkelsesværdig  og  fuldstændig 
historie  om  de  vigtigste  begivenheder  i 
kirken  og  et  resumé  af  dens  lærdomme, 
lige  fra  begyndelsen  (profetens  fødsel  i 
1 805)  og  op  til  brevets  offentliggørelse  i 
marts  1842,  en  periode  på  36  år. 
Resuméet  af  kirkens  lærdomme,  der 
siden  er  blevet  kaldt  trosartiklerne  ...  er 
ikke  et  produkt  af  en  fællesindsats  og 
kompromis  er,  udarbejdet  af  en  gruppe 
lærde,  men  et  udspring  af  et  menneskes 
inspirerede  sind  og  en  enkel  indsats  .  .  . 
foreningen  af  det  ligefremme,  det 
anskuelige,  det  enkle  og  et  altomfatten- 
de i  denne  udtalelse  om  vor  religions 
principper  er  et  godt  bevis  på  den 
himmelske  inspiration,  som  hvilede  på 
profeten,  Joseph  Smith."  (History  ofthe 
Ckurch,  4:535) 

Fordi  trosartiklerne  er  så  grundlæggende 
og  er  blevet  offentliggjort  i  Den  kostelige 
Perle  og  andre  steder  (for  eksempel  på 
bagsiden  af  talløse  tusinder  af  missionæ- 
rers visitkort),  bliver  de  måske  af  nogle 
taget  for  helt  selvfølgelige.  Men  i 
betragtning  af  deres  originale  tilblivelse, 
og  når  de  læses  omhyggeligt,  får  de 
fornyet  betydning. 
Redaktøren 

(Dette  er  den  første  i  en  række  artikler,  som  vil 
omhandle  vigtige  prædikener  og  skrivelser  af 
kirkens  præsidenter  fra  Joseph  Smith  og  op  til 
den  nuværende). 

J  eg  blev  født  i  landsbyen  Sharon  i 
Windsor  amt,  staten  Vermont  den  23. 
december  1805.  Da  jeg  var  10  år 
gammel,  flyttede  mine  forældre  til 
Palmyra  i  staten  New  York,  hvor  vi 
boede  i  omkring  4  år,  og  der  lærte  mig  at 
tage  vare  på  dyr.  Da  jeg  var  omkring  de 
14  år,  begyndte  jeg  at  tænke  over 
vigtigheden  af  at  være  beredt  for  en 
kommende  tilværelse,  og  da  jeg 
begyndte  at  spørge  om  planen  for  frelse, 
opdagede  jeg,  at  der  var  store 
uoverensstemmelser  mellem  religioner- 
ne. Når  jeg  gik  til  ét  samfund  henviste  de 
mig  til  én  plan,  og  det  næste  henviste  til 
en  anden  plan.  Hvert  enkelt  pegede  på 
sin  egen  specielle  Gud  som  den  øverste, 
hvorfra  alle  andre  var  udsprunget.  Men 
da  jeg  ikke  mente,  at  alle  kunne  have  ret, 
og  at  Gud  ikke  kunne  være  ophav  til  så 
megen  forvirring,  bestemte  jeg  mig  til  at 
undersøge  emnet  mere  fuldstændigt, 
idet  jeg  mente,  at  hvis  Gud  havde  en 
kirke,  så  ville  den  ikke  være  delt  op  i 
kliker,  og  at  han,  hvis  han  lærte  den  ene 
kirke  at  tilbede  på  én  måde,  og  at 
administrere  et  bestemt  sæt  ordinanser, 
ikke  ville  lære  en  anden  kirke  principper, 
der  var  direkte  i  modstrid  dermed. 
Da  jeg  troede  på  Guds  ord,  havde  jeg 
fuld  tillid  til  Jakobs  erklæring:  „Hvis 
nogen  af  jer  står  tilbage  i  visdom,  da  skal 
han  bede  om  at  få  den  fra  Gud,  der  giver 
alle  gavmildt  og  uden  bebrejdelse,  og  så 
vil  den  blive  ham  givet.'1  (Jakob  1 :5).  Jeg 
gik  til  et  ensomt  sted  i  en  lille  skov  og 
begyndte  at  påkalde  Herren;  mens  jeg 
ivrigt  hengav  mig  i  bønnen,  blev  mine 
tanker  taget  bort  fra  alt  det,  der  omgav 
mig,  og  jeg  blev  overvældet  af  en 
himmelsk  åbenbaring,  hvor  jeg  så  to 
vidunderlige  personer,  som  fuldstændig 
lignede  hinanden  i  ansigtstræk  og 
skikkelse,  omgivet  af  et  strålende  lys,  der 
overgik  solens  ved  middagstid.  De 
fortalte  mig,  at  alle  religiøse  retninger 
troede  på  ukorrekte  lærdomme,  og  at 
ingen  af  dem  var  godkendt  af  Gud  som 
hans  kirke  og  rige:  og  jeg  fik  udtrykkelig 
befaling  til  „Ikke  at  søge  nogen  af  dem", 


idet  jeg  samtidig  fik  et  løfte  om,  at 
evangeliets  fylde  på  et  senere  tidspunkt 
ville  blive  bekendtgjort  for  mig. 
Om  aftenen  den  21.  september  1823,  da 
jeg  bad  til  Gud  og  forsøgte  at  udøve  tro 
På  skriftens  kostelige  løfter,  brød 
pludselig  et  lys,  som  fuldt  dagslys  men 
bare  langt  klarere  og  mere  strålende  og 
skinnende,  ind  i  værelset,  ja,  til  at 
begynde  med  var  det,  som  om  huset  var 
fyldt  med  altfortærende  ild.  Og  det  gav 
mig  et  chok,  der  lammede  hele  min 
krop;  og  pludselig  stod  der  en  person 
foran  mig,  omgivet  af  et  lys,  der  var 
endnu  stærkere  end  det,  hvoraf  jeg 
allerede  var  omgivet.  Denne  budbringer 
erklærede,  at  han  var  en  Guds  engel, 
sendt  for  at  bringe  det  gode  budskab,  at 
den  pagt,  som  Gud  gjorde  med  det 
gamle  Israel,  nu  skulle  opfyldes,  at  det 
forberedende  arbejde  for  Messias'  andet 
komme  hurtigt  skulle  begyndes;  at  tiden 
var  kommet,  til  at  evangeliet  i  al  dets 
fylde  skulle  prædikes  med  kraft  for  alle 
nationer,  så  at  folk  kunne  beredes  for 
tusindårsriget.  Jeg  fik  at  vide,  at  jeg  var 
blevet  valgt  til  at  være  et  redskab  i  Guds 
hænder  til  at  medvirke  ved  nogle  af  hans 
formål  i  denne  strålende  uddeling. 
Jeg  fik  også  noget  at  vide  om  de 
oprindelige  indbyggere  i  dette  land  og 
forevist,  hvem  de  var,  og  hvorfra  de 
kom.  En  kort  oversigt  over  deres 
oprindelse,  fremgang,  civilisation,  love, 
regeringer,  om  deres  retskaffenhed  og 
ugudelighed,  og  hvordan  Guds  velsig- 
nelser til  sidst  blev  trukket  tilbage  fra 
deres  folk,  blev  givet  til  kende  for  mig. 
Jeg  fik  også  at  vide,  at  der  var  blevet 
opbevaret  nogle  plader,  hvorpå  der  var 
indgraveret  en  forkortelse  af  gamle 
profeters  optegnelser  om  begivenheder 
her  på  dette  kontinent.  Engelen  viste  sig 
for  mig  tre  gange  og  fortalte  mig  hver 
gang  det  samme.  Efter  at  jeg  havede 
modtaget  mange  besøg  af  Guds  engle, 
der  fortalte  mig  om  det  storslåede  og 
herlige  ved  de  begivenheder,  der  skulle 
finde  sted  i  de  sidste  dage,  overleverede 
Herrens  engel  om   morgenen  den  22. 

september   1827  optegnelserne  i   mine 
hænder. 

Disse  optegnelser  var  indgraveret  på 
guldplader,  hver  plade  var  seks  tommer 
bred  og  8  tommer  lang.  (ca.  15  x  20  cm.) 
og  knapt  så  tyk  som  almindeligt  blik.  De 
var  fulde  af  indgraveringer  skrevet  med 
ægyptiske  tegn  og  holdt  sammen  i  ét 
bind  som  blade  i  en  bog  med  tre  ringe, 
der  gik  gennem  alle  bladene.  Det  hele 
var  omkring  seks  tommer  (ca.  15  cm.) 
tykt,  og  en  del  deraf  var  forseglet. 
Tegnene  på  den  uforseglede  del  var  små 
og  meget  smukt  indgraveret.  Hele  bogen 
bar  mange  tegn  på  alder  i  sin 
konstruktion  og  megen  dygtighed  i 
gravørkunsten.  Sammen  med  optegnel- 
serne var  der  et  mærkeligt  instrument, 
som  i  gamle  dage  kaldtes  „Urim  og 
Thummim",  der  bestod  af  to  gennems- 
igtige sten,  indsat  i  kanten  af  en  bue,  der 
var  fæstnet  til  en  brystplade.  Ved  hjælp 
af  Urim  og  Thummim  oversatte  jeg 
optegnelserne  ved  Guds  gave  og  kraft. 
I  denne  betydningsfulde  og  interessante 
bog  udfoldes  det  gamle  Amerikas 
historie  fra  den  første  kolonisering  som 
var  en  gruppe,  der  kom  fra  Babelstårnet 
ved  sprogenes  forvirring,  og  indtil 
begyndelsen  af  det  femte  århundrede  af 
den  kristne  æra.  Vi  får  i  disse  optegnelser 
at  vide,  at  Amerika  i  gammel  tid  har 
været  beboet  af  to  forskellige  grupper  af 
mennesker.  De  første  kaldtes  jareditter 
og  kom  direkte  fra  Babelstårnet.  Den 
anden  race  kom  direkte  fra  Jerusalem 
omkring  600  år  før  Kristus.  De  var 
hovedsagelig  israelitter  af  Josefs  afstam- 
ning. Jarediterne  blev  udryddet  omkring 
det  tidspunkt,  da  israelitterne  kom  fra 
Jerusalem,  og  efterfulgte  dem  som 
arvinger  til  landet.  Hovednationen  af 
den  anden  race  faldt  i  et  slag  hen  mod 
slutningen  af  det  fjerde  århundrede. 
Resten  er  de  indianere,  der  nu  bebor 
dette  land.  Denne  bog  fortæller  os,  at 
vor  Frelser  viste  sig  på  dette  kontinent 
efter  sin  opstandelse;  at  han  forkyndte 
sit  evangelium  her  i  al  dets  fylde  og 
rigdom  og  styrke  og  velsignelse;  at  de 


havde  apostle,  profeter,  præster,  lærere 
og  evangelister;  den  samme  orden,  det 
samme  præstedømme,  de  samme 
ordinanser,  gaver,  kræfter  og  velsignel- 
ser, som  man  kunne  glæde  sig  over  på 
det  østlige  kontinent,  at  folk  blev 
udkastet  som  følge  af  deres  overtrædel- 
ser, at  den  sidste  af  de  profeter,  som 
fandtes  blandt  dem,  fik  befaling  om  at 
skrive  en  forkortelse  af  deres  profetier, 
historie  o.s.v.  og  at  grave  den  ned  i 
jorden,  og  at  den  ville  komme  frem  og 
blive  forenet  med  Bibelen  for  at  fuldende 
Guds  hensigter  i  de  sidste  dage.  For  en 
mere  fuldkommen  beretning  kan  jeg 
henvise  til  Mormons  Bog,  der  kan  købes 
i  Nauvoo  eller  hos  en  hvilken  som  helst 
af  vores  rejsende  ældster. 
Så  snart  nyheden  om  denne  opdagelse 
var  blevet  kendt,  opstod  der  falske 
historier,  urigtige  fremstillinger  og 
sladder,  som  blev  blæst  ud  i  alle 
retninger;  huset  blev  ofte  besat  af  pøbel 
og  ondsindede  mennesker.  Adskillige 
gange  blev  der  skudt  på  mig,  og  jeg 
undslap  kun  med  nød  og  næppe,  og  der 
blev  brugt  alle  mulige  kneb  for  at  få 
pladerne  fra  mig;  men  Guds  kraft  og 
velsignelse  fulgte  mig,  og  adskillige 
begyndte  at  tro  mit  vidnesbyrd. 
Den  6.  april  1830  blev  „Jesu  Kristi  Kirke 
af  Sidste  Dages  Hellige"  oprettet  i  byen 
Fayette  i  Seneca  amt  i  staten  New  York. 
Nogle  få  blev  kaldet  og  ordineret  ved 
åbenbaringens  og  profetiens  ånd  og 
begyndte  at  prædike,  således  som  Ånden 
gav  dem  talegaver,  og  selv  om  de  var 
svage,  blev  de  dog  styrket  af  Gud,  og 
mange  blev  bragt  til  omvendelse,  blev 
døbt  og  fyldt  med  Helligånden  ved 
håndspålæggelse.  De  havde  syner  og 
profeterede,  djævle  udkastedes,  og  de 
syge  helbredtes  ved  håndspålæggelse. 
Fra  dengang  rullede  værket  videre  med 
forbløffende  hastighed,  og  menigheder 
dannedes  i  staterne  New  York, 
Pennsylvania,  Ohio,  Indiana,  Illinois  og 
Missouri;  i  den  sidste  af  disse  dannedes 
en  betydelig  koloni  i  Jackson  County. 
Mange  sluttede   sig  til   kirken,   og   vi 

øgedes  hurtigt  i  antal;  vi  foretog  store 
landkøb,  vore  landbrug  trivedes  med 
store  afgrøder,  og  fred  og  lykke  blev 
nydt  i  vor  hjemlige  kreds  og  overalt  i 
nabolaget;  men  da  vi  ikke  kunne  enes 
med  vore  naboer  (de  fleste  af  dem  var 
meget  primitive  mennesker,  der  var 
flygtet  fra  de  mere  civiliserede  samfund 
til  grænselandet  for  at  undslippe 
retfærdighedens  greb)  med  hensyn  til 
deres  nattesjov,  deres  overtrædelse  af 
sabbaten,  deres  hestevæddeløb  og 
hazardspil,  begyndte  de  først  at  gøre 
nar,  derpå  at  forfølge  og  endelig  med  en 
organiseret  pøbelhob  at  nedbrænde  vore 
huse,  lade  mange  af  vore  brødre  piske  og 
rulle  i  tjære  og  fjer  for  til  sidst  ved 
overtrædelse  af  love  ved  uretfærdighed 
og  umenneskelighed  at  drive  dem  fra 
deres  ejendomme;  vore  brødre  måtte, 
berøvet  deres  huse,  vandre  hjemløse 
over  den  triste  prærie,  indtil  børnene 
efterlod  blodige  spor  på  prærien.  Det 
fandt  sted  i  november  måned,  og  de 
havde  intet  at  dække  sig  med  undtagen 
himmelens  bue  i  denne  barske  årstid; 
regeringen  lukkede  øjnene  for,  hvad  der 
skete,  og  skønt  vi  havde  papirer  på  vore 
jordbesiddelser  og  ikke  havde  overtrådt 
nogen  lov.  kunne  vi  ikke  få  erstatning 
for  det  skete. 

Der  var  mange  syge,  som  på  den  måde 
umenneskeligt  blev  drevet  fra  deres  huse 
og  måtte  udholde  al  denne  overlast  og 
søge  husly,  hvor  som  helst  det  kunne 
findes.  Resultatet  var,  at  en  meget  stor 
del  af  dem  døde,  da  de  blev  berøvet 
livets  nødvendigheder;  mange  børn  blev 
forældreløse,  kvinder  blev  enker  og 
mænd  enkemænd;  vore  landbrug  blev 
overtaget  af  pøbelen,  mange  tusinde 
stykker  kvæg,  får,  heste  og  svin  blev 
taget,  og  vore  husholdningsartikler, 
forretningsudstyr,  trykpresse  og  typer 
blev  ituslået,  stjålet  eller  på  anden  måde 
ødelagt. 

Mange  af  vore  brødre  flyttede  til  Clay 
County,  hvor  de  forblev  i  tre  år  indtil 
1836;  der  skete  dem  ingen  overlast,  men 
der    lød    trusler    om    vold.     Men    i 


sommeren  1836  begyndte  disse  trusler  at 
tage  alvorligere  form,  folkemøder 
afholdtes,  resolutioner  udsendt;  der  blev 
fremsat  trusler  om  hævn  og  ødelæggelse, 
og  sagerne  antog  et  faretruende  omfang. 
Jackson  County  var  et  tilstrækkeligt 
forbillede,  og  da  myndighederne  i  det 
amt  ikke  blandede  sig,  pralede  de  med, 
at  det  ville  de  heller  ikke  i  dette;  hvilket 
viste  sig  at  holde  stik,  trods  vor 
anmodning,  og  efter  mange  afsavn  og 
tab  af  ejendom  blev  vi  igen  drevet  fra 
vore  hjem. 

Derefter  bosatte  vi  os  i  Caldwell  og 
Daviess  amter,  hvor  vi  skabte  store  og 
udstrakte  kolonier,  idet  vi  håbede  at 
blive  fri  for  voldelig  modstand  ved  at 
bosætte  os  i  nye  amter  med  meget  få 
indbyggere;  men  her  fik  vi  ikke  lov  at 
leve  i  fred,  for  i  1838  blev  vi  igen 
angrebet  af  pøbelen.  Der  blev  udstedt  en 
tilintetgørelsesordre  af  guvernør  Boggs, 
og  under  beskyttelse  af  loven  drog  en 
organiseret  røverbande  gennem  landet. 
De  berøvede  os  vort  kvæg,  vore  får,  svin 
o.s.v.  Mange  af  vore  medlemmer  blev 
koldblodigt  myrdet,  vore  kvinders  dyd 
blev  krænket,  og  vi  blev  tvunget  til  at 
afskrive  os  vore  ejendomme  bogstavelig 
talt  med  geværer  rettet  mod  os;  og  efter 
at  have  udstået  enhver  tænkelig 
ydmygelse,  der  kunne  rettes  mod  os  af 
en  umenneskelig,  ugudelig  bande 
udplyndrere,  blev  mellem  tolv  og  femten 
tusinde  sjæle,  mænd,  kvinder  og  børn 
drevet  bort  fra  deres  arner  og  fra  de 
landområder,  hvortil  de  havde  erhvervet 
ejendomsret,  hjemløse,  venneløse  og 
uden  noget  sted  at  søge  til  (midt  om 
vinteren)  for  at  vandre  som  udstødte  på 
jorden  eller  søge  asyl  i  et  mere 
fordelagtigt  klima  og  blandt  mindre 
barbariske  mennesker.  Mange  blev  syge 
og  døde  som  følge  af  kulden  og  de 
vanskeligheder,  de  måtte  udholde; 
mange  hustruer  blev  enker,  og  børn 
forældreløse  og  fattige.  Det  ville  tage 
mere  tid,  end  der  er  tilladt  mig  her,  at 
beskrive  den  uretfærdighed,  de  foruret- 
telser, de  mord,  de  blodsudgydelser,  de 

tyverier,  ugerninger  og  ulykker,  der  er 
blevet  forårsaget  under  de  barbariske, 
umenneskelige  og  lovløse  begivenheder  i 
staten  Missouri. 

I  den  situation,  som  netop  er  beskrevet, 
ankom  vi  til  staten  Illinois  i  1 839,  hvor  vi 
fandt  et  gæstfrit  folk  og  et  venligt  hjem. 
Et  folk,  som  var  villigt  til  at  lade  sig  styre 
af  principperne  for  lov  og  menneskelig- 
hed. Vi  er  begyndt  at  opbygge  en  by,  der 
kaldes  „Nauvoo1'  her  i  Hancock  amt.  Vi 
tæller  mellem  seks  og  otte  tusinde  her, 
foruden  store  mængder  i  landet  omkring 
os  i  næsten  ethvert  amt  i  staten.  Vi  har 
fået  tilstået  et  frihedsbrev  for  byen  og 
lov  til  at  holde  en  borgervagt,  der  nu 
tæller  1500.  Vi  har  også  oprettet  et 
universitet,  et  landbrugs-  og  forarbejd- 
ningskompagni,  vi  har  vore  egne  love  og 
administratorer  og  ejer  alle  de 
privilegier,  som  andre  frie  og  oplyste 
borgere  har. 

Forfølgelserne  har  ikke  standset 
sandhedens  fremgang  men  har  kun 
båret  ved  til  bålet,  der  har  udviklet  sig 
med  rivende  hast.  Stolte  af  den  sag,  de 
har  gjort  sig  til  talsmænd  for  og  klare 


over  vores  uskyld  og  over  deres  systems 
ægthed  midt  under  bagtalelse  og 
skændsel,  er  denne  kirkes  ældster  gået 
ud  og  har  sået  evangeliet  i  næsten  enhver 
stat  i  unionen;  det  har  gennemtrængt 
vore  byer,  det  er  blevet  spredt  over 
landsbyer  og  har  fået  tusinder  af  vore 
intelligente,  ædle  og  patriotiske  borgere 
til  at  adlyde  dets  guddommelige 
befalinger  og  lade  sig  styre  ved  dets 
hellige  sandheder.  Evangeliet  er  også 
blevet  udbredt  til  England,  Irland, 
Skotland,  og  Wales,  hvortil  nogle  få  af 
vore  missionærer  blev  sendt  i  1840.  Her 
har  over  femtusinde  sluttet  sig  til 
sandhedens  banner;  der  er  nu  store 
antal,  der  tilslutter  sig  i  hvert  eneste  af 
disse  lande. 

Vore  missionærer  går  ud  til  forskellige 
nationer,  og  i  Tyskland,  Palæstina,  New 
Holland,  Australien,  Ostindien  og  andre 
steder,er  sandhedens  banner  også  blevet 
rejst;  ingen  uhellig  hånd  kan  standse 
værket  fra  at  gå  frem;  forfølgelse  vil 
måske  rase,  pøbelen  kan  samle  sig,  hære 
kan  oprettes,  bagtalelse  kan  æreskænde, 
men    Guds    sandhed    vil    frejdigt    gå 

fremad,  ædelt  og  uafhængigt,  til  den  har 
gennemtrængt  ethvert  kontinent, 
hjemsøgt  ethvert  klima,  fejet  hen  over 
ethvert  land  og  lydt  i  ethvert  øre,  indtil 
Guds  formål  er  opfyldt,  og  den  store 
Jehova  skal  sige,  at  værket  er  udført. 
Vi  tror  på  Gud,  den  evige  Fader  og  på 
hans  Søn,  Jesus  Kristus,  og  på  den 
Helligånd. 

Vi  tror,  at  menneskene  vil  blive  straffet 
for  deres  egne  synder  og  ikke  for  Adams 
overtrædelse. 

Vi  tror,  at  hele  menneskeheden  gennem 
Kristi  forsoning  kan  blive  frelst  ved  at 
adlyde  evangeliets  love  og  forordninger. 
Vi  tror,  at  evangeliets  første  grundsæt- 
ninger og  forordninger  er:  1)  tro  på  den 
Herre  Jesus  Kristus,  2)  omvendelse,  3) 
dåb  ved  nedsænkning  i  vandet  til 
syndernes  forladelse,  4)  håndspå- 
læggelse for  Helligåndens  gave. 
Vi  tror,  at  en  mand  må  kaldes  af  Gud 
ved  profeti  og  håndspålæggelse  af 
sådanne,  som  har  myndighed  dertil,  for 
at  prædike  evangeliet  og  tjene  i  dets 
forordninger. 

Vi  tror  på  den  samme  organisation,  som 
fandtes  i  den  oprindelige  kirke,  nemlig 
apostle,  profeter,  præster,  lærere, 
evangelister  osv. 

Vi    tror    på    tungemålsgaven,    profeti, 
åbenbaring,  syner,  helbredelse,  udlæg- 
ning af  tungemål  osv. 
Vi  tror,  at  Bibelen  er  Guds  ord  for  så 


vidt,  som  den  er  rigtigt  oversat;  vi  tror 
også,  at  Mormons  Bog  er  Guds  ord. 
Vi  tror  alt,  hvad  Gud  har  åbenbaret,  alt 
hvad  han  nu  åbenbarer,  og  vi  tror,  at 
han  endnu  vil  åbenbare  mange  store  og 
vigtige  ting  angående  Guds  rige. 
Vi  tror  på  Israels  virkelige  indsamling  og 
de  ti  stammers  tilbageførelse;  at  Zion 
(det  ny  Jerusalem)  vil  blive  bygget  på  det 
amerikanske  kontinent;  at  Kristus 
personligt  vil  regere  på  jorden,  og  at 
jorden  vil  blive  fornyet  og  få  sin 
paradisiske  herlighed. 
Vi  kræver  ret  til  at  dyrke  den  almægtige 
Gud  i  overensstemmelse  med  vor  egen 
samvittighed  og  indrømmer  alle  menne- 
sker den  samme  ret;  lad  dem  tilbede 
hvorledes,  hvor  og  hvad,  de  vil. 
Vi  tror,  at  vi  bør  være  loyale  overfor 
konger,  præsidenter,  regenter  og 
øvrighedspersoner  ved  at  adlyde,  ære  og 
opretholde  loven. 

Vi     tror,     at     vi     må     være     ærlige, 
sandfærdige,  kyske,  velgørende,  dydige 
og  gøre  godt  mod  alle  mennesker;  ja,  vi 
kan  sige,  at  vi  følger  Paulus'  formaning. 
Vi  tror  alt,  vi  håber  alt,  vi  har  udholdt 
meget  og  håber  at  kunne  udholde  alt.  Vi 
tragter  efter  alt,  der  er  dydigt,  elskeligt, 
hvad     der     har     godt     lov     eller     er 
prisværdigt. 
Med  agtelse 
Joseph  Smith 
History  of  the  Church,  4:535. 

DU  OG  DIN   HJEMMELÆRER  af  George  Durrant 

For  nylig  gik  to  sidste  dages  hellige  brødre  hen  ad  en  gade  i  en  by, 

de  besøgte.  ,Hej!  Bror  Smith'  råbte  én  af  drengene  til  en  mand,  som 

kom  gående  imod  dem  på  fortovet.  ,Hvad  laver  du  her?'  Med  tydelig 

glæde  hilste  de  på  hinanden.  Den  anden  dreng  blev  præsenteret,  men 

tog  ikke  så  meget  del  i  samtalen.  Han  kunne  tydeligt  se,  at  de  to 

mennesker  virkelig  holdt  af  hinanden.  Efter  få  minutter  og  et  varmt 

farvel,  fortsatte  manden  ned  ad  gaden. 

Den  anden  spurgte:  ,Var  det  din  biskop?'  ,Nejf  svarede  den  første 

dreng,  ,det  var  min  hjeml  æl  ær  er.'  ,Og  hvad  med  dig  og  din 

hjemmelærer?  Kender  I  rigtigt  hinanden?  Kender  du  ham?  Og  hvis 

ikke,  hvis  fejl  er  det  så?  Din?  Eller  jer  begges?' 

Vi  ved  alle,  at  nogle  mennesker  og  nogle  hjemmelærere  har  en  vis 

evne  til  at  få  mennesker  til  at  forstå,  at  de  virkelig  bryder  sig  om 

dem.  Andre  hjemmelærere  holder  også  af,  men  viser  det  ikke  så 

tydeligt  og  andre  igen  holder  ligeledes  af,  men  viser  det  slet  ikke. 

Nåh!  Hvad  så  med  din  side  af  sagen?  Enhver  af  os  ved  inderst  inde, 

at  hvis  vi  ikke  er  imødekommende,  vil  vi  kunne  hindre  enhver  i  at 

blive  vore  venner  og  hjælpe  os. 

Desværre  nægter  nogle  unge,  at  lade  en  hjemmelærer  tage  del  i  deres 

liv  ved  den  mærkelige  holdning  de  indtager,  som  siger:  ,Hold  dig 

væk.'  I  indtager  samme  holdning,  når  I  ikke  viser  interesse  med 

hensyn  til  hjemmel  ærernes  besog.  I  indtager  samme  holdning,  når  I 

ser  jeres  hjemmelærere  i  kirken  eller  hvor  som  helst,  og  ikke  gør  jer 

nogen  anstrengelse  for  at  hilse  på  ham. 

I  indtager  samme  holdning,  hvis  I  ikke  beder  om  deres  vejledning  i 

forhold,  som  de  kunne  hjælpe  med,  måske  til  en  tale  i  kirken,  et 

spørgsmål  eller  et  problem,  som  vedrører  dig.  I  indtager  samme 

holdning,  hvis  I  ikke  sender  bud  efter  dem,  hvis  præstedømmets 

vejledning  behøves,  og  når  hjælp  er  påkrævet  udenfor  familien. 

I  indtager  samme  holdning,  når  I  gør  eller  ikke  gør  noget,  som  kun  I 

selv  kender  noget  til. 

Mennesker,  som  lader  hjemmelærere  ude  af  deres  liv  ignorerer 

uheldivis  ét  af  de  vigtigste  led  i  kirkens  ledelse.  Jeres  hjemmelærere 

er  Herrens  udsendige  til  jer.  De  repræsenterer  biskoppen  såvel  som 

kirken.  Hjemmelærere  er  kaldet  og  udset  til  at  velsigne  og  hjælpe 

kirkens  medlemmer,  og  derfor  vil  Herren  velsigne  dem  til  at  kunne 

hjælpe. 

Dette  er  hovedprincippet.  I  vil  måske  tro  på,  at  de  kan  hjælpe  jer, 

men  hvis  I  vil  give  dem  en  chance  og  lade  dem  komme  jer  nær,  vil  I 

ikke  alene  styrke  jeres  eget  personlige  bindeled  med  kirkens  ledelse, 

men  1  vil  også  styrke  jeres  hjemmelærere.  ,Har  I  ikke  også  et  ansvar 

til  det? 

Hvis  I  vil  lade  disse  to  mennesker  hjælpe  jer,  vil  de  velsigne  jeres  liv 

mere,  end  I  kan  forestille  jer,  og  I  vil  vinde  to  virkelige  venner.  Jeg 

har  aldrig  mødt  nogen,  som  ikke  har  haft  brug  for  to 

rigtige,  ægte  venner. 


Husker  du  mig? 

af  Spencer  W.  Kimball 


.T  or  at  kunne  leve  med  sig  selv,  må 
mennesker,  som  overtræder,  følge  enten 
den  ene  eller  den  anden  vej.  Den  ene  er  at 
forhærde  sin  samvittighed  og  sløve 
følsomheden  med  beroligende  midler, 
og  det  kan  ikke  gøres  fuldstændigt.  Den 
anden  udvej  er  at  omvende  sig  og 
forandre  sin  tilværelse.  Det  var  Adam, 
som  sagde,  at  der  ikke  findes  tilgivelse 
uden  omvendelse.  Der  findes  ingen 
omvendelse  uden  lidelse  (Alma  39:6) 
Mange  mennesker  føler  en  smule  sorg 
og  fremsiger  et  par  småbønner  til  deres 
himmelske  Fader,  hvori  de  beder  om 
tilgivelse.  Men  det  er  ikke  nok,  når  de 
har  begået  en  alvorlig  synd.  At  bryde 
loven  om  dyd  er  én  af  de  mest  alvorlige 
synder  næst  efter  mord.  Selvfølgelig  er 
mord  ikke  tilgivelig  i  dette  liv,  såvidt  vi 
ved.  Man  kan  ikke  bryde  denne  lov 
ustraffet.  Den,  der  har  overtrådt  denne 
lov,  bør  omgående  gå  til  sin  biskop  eller 
grenspræsidentskab  og  bør  her  åbne  sin 
sjæl  og  fortælle  hele  historien.  Fortælle 
den  uden  udeladelser  .  .  . 
Derfor  kan  menneskenes  synder  tilgives, 
men  ikke  ved  at  ignorere  dem.  Man  må 
gå  til  de  pågældende  kirkelige  myndig- 
heder og  få  sit  problem  klaret  .  .  . 
(Amsterdam,  områdekonferencens  of- 
fentlige møde,  s.  4-7) 
Jeg  vil  gerne  nævne  en  lille  oplevelse,  jeg 
havde  i  templet  i  Salt  Lake  City.  Da  jeg 
gik  ned  ad  den  lange  gang  fra  ét  af 
værelserne,   hvor  jeg   havde   foretaget 


vielsen  af  et  ungt  par,  fulgte  en  kvinde 
efter  mig  ud  af  værelset  efter 
ceremonien.  Meget  ivrigt  spurgte  hun: 
„Ældste  Kimball,  husker  du  mig?"  Jeg 
var  flov.  Det  forekom  uforståeligt,  men 
jeg  kunne  ikke  finde  forbindelsen.  Jeg 
var  meget  flov,  for  jeg  har  truffet 
tusinder  af  mennesker  i  min  tid.  Til  sidst 
sagde  jeg:  „Jeg  er  ked  af  det,  men  jeg  kan 
ikke  huske  dig."  I  stedet  for  at  blive 
skuffet,  strålede  hendes  ansigt  af  glæde. 
Hun  var  lettet.  Hun  sagde:  „Jeg  er  så 
taknemlig  for,  at  du  ikke  husker  mig. 
Min  mand  og  jeg  har  tilbragt  en  hel  nat 
sammen  med  dig,  engang  da  vi  prøvede 
at  forandre  vores  tilværelse.  Vi  havde 
begået  synd,  og  vi  kæmpede  for  at 
komme  af  med  den.  Du  arbejdede  hele 
natten  for  at  hjælpe  os  med  at  klare  det." 
Hun  sagde:  „Vi  har  omvendt  os  og 
forandret  livet  helt.  Jeg  er  så  glad  for,  at 
du  ikke  husker  mig,  for  hvis  du,  en  af 
apostlene,  ikke  husker  mig,  så  husker 
Frelseren  måske  heller  ikke  mine 
synder."  Hun  så  lettet  ud.  Hun  sagde: 
„Mange  tak.  Måske  vil  Herren  heller 
ikke  længere  huske  dem." 
Skrifterne  siger,  at  hvis  vi  helt  omvender 
os  fra  vore  synder,  og  hvis  vi 
fuldstændigt  forandrer  vor  levevis,  så  vil 
han       ikke      længere      huske      dem. 

(Præstedømmemødet  ved  områdekon- 
ferencen i  Amsterdam  den  7.   august 
1976,  s.  6) 

